cyanic-selkie/wikianc huggingface dataset:
ವಿಮಲನಾಥ ಸ್ವಾಮಿ, ಶ್ರೀ ಶಾಂತಿನಾಥ ಸ್ವಾಮಿ ಬಸದಿ ಹಳದೀಪುರ
ವಿನ್ಯಾಸ
ಬಸದಿಯ ಗರ್ಭಗೃಹದಲ್ಲಿ ಮೂಲನಾಯಕ ಶ್ರೀ ಶಾಂತಿನಾಥ ಸ್ವಾಮಿ ಹಾಗೂ ಶ್ರೀ ವಿಮಲನಾಥ ಸ್ವಾಮಿಯ ಪದ್ಮಾಸನಸ್ಥ ಅಮೃತ ಶಿಲಾ ಬಿಂಬಗಳಲ್ಲದೆ, ಭಗವಾನ್ ಶ್ರೀ ಚಂದ್ರಪ್ರಭ, ಶಂಭವನಾಥ, ನೇಮಿನಾಥ ಪಾಶ್ರ್ವನಾಥ ಹಾಗೂ ಪಂಚಪರಮೇಷ್ಠಿಗಳ ವಿಗ್ರಹ ಮತ್ತು ತಾಮ್ರದ ಯಂತ್ರಗಳು ಇವೆ. ಇಲ್ಲಿ ಶ್ರೀ ಪದ್ಮಾವತಿ ದೇವಿಯ ಮೂರ್ತಿ ಉತ್ಸವ ಮೂರ್ತಿಯಾಗಿದೆ. ಸುತ್ತಲೂ ಅಷ್ಟದಿಕಾಲಕರ ಕಲ್ಲುಗಳಿವೆ. ಇನ್ನೊಂದು ಶ್ರೀ ಪದ್ಮಾವತಿ ಅಮ್ಮನವರ ಶಿಲಾ ಮೂರ್ತಿ ಇದೆ. ಬಸದಿಯ ಎದುರುಗಡೆ ಚಂದ್ರಶಾಲೆ ಇತ್ತು. ಆದರೆ ತುಂಬಾ ಜೀರ್ಣಗೊಂಡಿದೆ. ಅದರ ಆಚೆಗೆ ದೊಡ್ಡದಾದ ಬಲಿಪೀಠವಿದೆ. ಚಂದ್ರಶಾಲೆಗೆ ತಾಗಿಕೊಂಡು ಮುನಿವಾಸದ ಕಟ್ಟಡವಿಲ್ಲ. ಬಸದಿಯ ಹೊರಗಡೆ ಈಗ 5 ಪಾರಿಜಾತ ಹೂವಿನ ಗಿಡಗಳಿವೆ ಒಂದು ಲಕ್ಕಿಮರವಿದೆ. ಬಸದಿಯ ಗೋಡೆಗಳ ಮೇಲೆ ದ್ವಾರಪಾಲಕರ ಚಿತ್ರಗಳಾಗಲೀ, ಶಿಲ್ಪಕಲಾಕೃತಿಗಳಾಗಲೀ ಇಲ್ಲದೆ ತುಂಬಾ ಸರಳವಾಗಿವೆ. ಬಸದಿ ಪ್ರವೇಶಿಸಿದೊಡನೆ ಸಿಗುವ ಪ್ರಾರ್ಥನಾ ಮಂಟಪದಲ್ಲಿ ಜಯಘಂಟೆ ಹಾಗೂ ಜಾಗಟೆಗಳನ್ನು ತೂಗಿ ಹಾಕಲಾಗಿದೆ.
ಒಳ ವಿನ್ಯಾಸ
ಗರ್ಭಗೃಹದಲ್ಲಿ ವಿಶೇಷವಾಗಿ ಶ್ರೀ ಪದ್ಮಾವತಿ ಅಮ್ಮನವರ ಉತ್ತರಕ್ಕೆ ಮುಖಮಾಡಿಕೊಂಡಿರುವ ಮೂರ್ತಿ ಇದೆ. ಮುಖಕ್ಕೆ ತೊಡಿಸುವ ಕವಚವಿದ್ದು, ಸೀರೆ ಉಡಿಸಿ, ಬಳೆ, ಆಭರಣಗಳನ್ನು ಹಾಕಿ ಅಲಂಕಾರಗೊಳಿಸಿ ಪೂಜಿಸಲಾಗುತ್ತದೆ. ಪ್ರಸಾದ ನೋಡುವ ಕ್ರಮವಿದೆ. ಕೆಳಗಡೆ ಕುಕ್ಕುಟ ಸರ್ಪವಿದೆ. ಅಮ್ಮನವರಿಗೆ ಹರಕೆ ಹೇಳಿದರೆ ನಾಗದೋಷ ನಿವಾರಣೆಯಾಗುತ್ತದೆ. ಹುಚ್ಚು ಮತ್ತಿತರ ಮಾನಸಿಕ ರೋಗಗಳು, ವೈಯಕ್ತಿಕ ಸಮಸ್ಯೆಗಳು ಬಗೆಹರಿಯುತ್ತವೆ. ಈ ಜಿನಾಲಯಕ್ಕೆ ನಡೆದುಕೊಂಡು ಬರುವ ಕುಟುಂಬಗಳ ನಾನಾ ವಿಧದ ಕಷ್ಟಕೋಟಲೆಗಳು ಪರಿಹಾರವಾಗುತ್ತವೆ ಎಂಬ ಬಲವಾದ ನಂಬಿಕೆ ಇದೆ.
ಹೊರಾಂಗಣ ವಿನ್ಯಾಸ
ಬಸದಿಯ ಸುತ್ತಲೂ ಕೆಂಪುಕಲ್ಲಿನಿಂದ ನಿರ್ಮಿಸಿದ ಸಾಮಾನ್ಯವಾದ ಪ್ರಾಕಾರ ಗೋಡೆ ಇದೆ. ಬಸದಿಗೆ ತನ್ನದೇ ಆದ ಆಫೀಸು ಅಥವಾ ಕಲಾಭವನ, ಸಭಾಭವನ ಇತ್ಯಾದಿಗಳು ಇಲ್ಲ. ಆದರೂ ಇಲ್ಲಿ ವಿರಾಜಮಾನರಾಗಿರುವ ಭಗವಾನ್ ಶಾಂತಿನಾಥ ಸ್ವಾಮಿ ಹಾಗೂ ಭಗವಾನ್ ವಿಮಲನಾಥ ಸ್ವಾಮಿಯವರಿಂದಾಗಿ ಇದೊಂದು ಶಾಂತಿಧಾಮವಾಗಿ ಕಂಗೊಳಿಸುತ್ತಿದೆ. ಉನ್ನತ ಇತಿಹಾಸ ಪರಂಪರೆಗಳಿದ್ದು, ಸರ್ವಜನ ಮಾನ್ಯವಾಗಿದೆ, ಸಂದರ್ಶನೀಯವಾಗಿದೆ.
ಉಲ್ಲೇಖ
ವರ್ಗ: ಜೈನ ಧರ್ಮದ ಪುಣ್ಯ ಕ್ಷೇತ್ರಗಳು
ದುಃಖ
ಮೇಲಾಗಿ, "ಮನೋಭಾವದ ವಿಷಯದಲ್ಲಿ, ದುಃಖ ದುಮ್ಮಾನ (ಸ್ವೀಕರಿಸುವುದು) ಮತ್ತು ಯಾತನೆ (ತಿರಸ್ಕರಿಸುವುದು) ನಡುವೆ ಅರೆಹಾದಿಯಲ್ಲಿದೆ ಎಂದು ಹೇಳಬಹುದು".
ದುಃಖ ಅನಿಸದಿರುವುದು ನಮ್ಮ ಜೀವನಗಳಲ್ಲಿ ಭಯವನ್ನು ಬರಮಾಡಿಕೊಡುತ್ತದೆ. ನಾವು ದುಃಖದ ಅನಿಸಿಕೆಯನ್ನು ಮತ್ತಷ್ಟು ವಿಳಂಬಿಸಿ ಮುಂದೂಡಿದಷ್ಟು, ಅದರ ಬಗ್ಗೆ ನಮ್ಮ ಭಯ ಮತ್ತಷ್ಟು ದೊಡ್ಡದಾಗುತ್ತದೆ. ಅನಿಸಿಕೆಯ ಅಭಿವ್ಯಕ್ತಿಯನ್ನು ಮುಂದೂಡುವುದು ಅದರ ಶಕ್ತಿಯ ಬೆಳವಣಿಗೆಗೆ ಕಾರಣವಾಗುತ್ತದೆ.
ದುಮ್ಮಾನ ಶ್ಯಾಂಡ್‍ನ ಪದ್ಧತಿಯಲ್ಲಿ ನಾಲ್ಕು ಅಂತರಸಂಬಂಧಿತ ಚಿತ್ತವೃತ್ತಿಗಳಲ್ಲಿ ಒಂದು, ಭಯ, ಕೋಪ ಮತ್ತು ನಲಿವು ಉಳಿದವು. ಈ ಪದ್ಧತಿಯಲ್ಲಿ, ಯಾವುದೋ ಪ್ರಮುಖ ವಸ್ತುವಿನ ಕಡೆಗಿನ ಆವೇಗಯುಕ್ತ ಪ್ರವೃತ್ತಿಯನ್ನು ಅಡ್ಡಿಪಡಿಸಿದಾಗ, ದುಃಖ ಪರಿಣಾಮಕ ಚಿತ್ತವೃತ್ತಿಯಾಗಿರುತ್ತದೆ.
ಉಲ್ಲೇಖಗಳು
ವರ್ಗ:ಭಾವನೆಗಳು
ಎಥಿಲೀನ್ ಆಕ್ಸೈಡ್
thumb|ಎಥಿಲೀನ್ ಆಕ್ಸೈಡ್‍ನ ರಚನೆ ಎಥಿಲೀನ್ ಆಕ್ಸೈಡ್ (CH2.O.CH2) ಒಂದು ಸಾವಯವ ಸಂಯುಕ್ತ. ಇದಕ್ಕೆ ಎಪಾಕ್ಸಿ ಈಥೇನ್, ಆಕ್ಸಿರಾನ್ ಎಂಬ ಹೆಸರುಗಳೂ ಇವೆ.
ತಯಾರಿಕೆ
ಕ್ಲೋರಿನ್ ಕರಗಿಸಿದ ನೀರಿಗೆ 0೦ ಸೆ. ಉಷ್ಣತೆಯಲ್ಲಿ ಎಥಿಲೀನ್ ಅನಿಲವನ್ನು ಹಾಯಿಸಿ ಉತ್ಪತ್ತಿಯಾದ ಎಥಿಲೀನ್ ಕ್ಲೋರೊಹೈಡ್ರೀನನ್ನು ಸುಣ್ಣದೊಂದಿಗೆ ಬಟ್ಟಿ ಇಳಿಸಿ ಎಥಿಲೀನ್ ಆಕ್ಸೈಡ್ ತಯಾರಿಸುತ್ತಾರೆ.
CH2=CH2 + HCIO → CICH2-CH2OH
ಸುಣ್ಣ ಎಥಿಲೀನ್ ಮತ್ತು ಗಾಳಿಯ ಮಿಶ್ರಣವನ್ನು ಒತ್ತಡದಲ್ಲಿ 2000-4000 ಸೆ. ಉಷ್ಣತೆಗೆ ಕಾಯಿಸಿದ ಬೆಳ್ಳಿಯ ಮೇಲೆ ಹಾಯಿಸುವುದು ಈಚೆಗೆ ಬಳಕೆಗೆ ಬಂದಿರುವ ಇನ್ನೊಂದು ವಿಧಾನ.
ಗುಣಗಳು
ಎಥಿಲೀನ್ ಆಕ್ಸೈಡ್ ಬಣ್ಣವಿಲ್ಲದ ಅನಿಲ. ಇದರ ಕುದಿಬಿಂದು ೧೪೦ ಸೆ. ನೀರಿನಲ್ಲಿ ಆಲ್ಕೊಹಾಲಿನಲ್ಲಿ ಮತ್ತು ಈಥರಿನಲ್ಲಿ ಇದು ದ್ರಾವ್ಯ. ನೀರಿನೊಡನೆ 2000 ಸೆ. ಉಷ್ಣತೆಯಲ್ಲಿ ವರ್ತಿಸಿ ಇದು ಗ್ಲೈಕಾಲನ್ನು ಉತ್ಪತ್ತಿ ಮಾಡುತ್ತದೆ.
ಮೀಥೈಲ್ ಅಥವಾ ಈಥೈಲ್ ಆಲ್ಕೊಹಾಲುಗಳೊಡನೆ ವರ್ತಿಸಿ ಇದು ಮೀಥೈಲ್ ಸೆಲೊಸಾಲ್ವ್ (HO.CH2-CH2-O-CH3) ಮತ್ತು ಈಥೈಲ್ ಸೆಲೊಸಾಲ್ವ್ (HO.CH2-CH2-O-C2H5) ಎಂಬ ದ್ರವ ಸಂಯುಕ್ತಗಳನ್ನು ಉತ್ಪತ್ತಿ ಮಾಡುತ್ತದೆ. ಈ ಸೆಲೊಸಾಲ್ವುಗಳಲ್ಲಿ ಸೆಲುಸೋಸ್ ಕರಗಬಲ್ಲದು.
ಉಪಯೋಗಗಳು
ಇದು ಒಳ್ಳೆಯ ಕೀಟನಾಶಕ. ಅನೇಕ ಸಾವಯವ ಸಂಯುಕ್ತಗಳ ಸಂಶ್ಲೇಷಣೆಯಲ್ಲಿ ಇದನ್ನು ಬಳಸುತ್ತಾರೆ. ಕೃತಕ ರಬ್ಬರ್ ತಯಾರಿಕೆಗೆ ಅಗತ್ಯವಾದ ರಾಸಾಯನಿಕಗಳಲ್ಲಿ ಒಂದಾದ ಅಕ್ರಿಲೊನೈಟ್ರಿಲ್ (CH2=CH.CN) ಎಥಿಲೀನ್ ಆಕ್ಸೈಡಿನಿಂದ ತಯಾರಿಸುವ ಪ್ರಮುಖ ಉತ್ಪನ್ನಗಳಲ್ಲೊಂದು.
ಉಲ್ಲೇಖಗಳು:
ವರ್ಗ:ರಾಸಾಯನಿಕ ಸಂಯುಕ್ತಗಳು ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮೂಲ-ದ್ರಾವಿಡ ಭಾಷೆ
ದ್ರಾವಿಡ ಭಾಷೆಗಳ ಸಾಮಾನ್ಯ ಪೂರ್ವಜರ ಭಾಷಾ-ಪುನರ್ನಿರ್ಮಾಣವು ಮೂಲ-ದ್ರಾವಿಡ ಆಗಿದೆ. ಇದರ ವಿಧ್ಯುಕ್ತತೆಯ ದಿನಾಂಕವನ್ನು ಇನ್ನೂ ಚರ್ಚಿಸುತ್ತಿದ್ದರೂ ಕೂಡ, ಮೂಲ-ಉತ್ತರ ದ್ರಾವಿಡ, ಮೂಲ-ಕೇಂದ್ರ ದ್ರಾವಿಡ ಮತ್ತು ಮೂಲ-ದಕ್ಷಿಣ ದ್ರಾವಿಡಗಳೆಂದು ವಿಭಿನ್ನವಾಗಿದೆ ಎಂದು ಭಾವಿಸಲಾಗಿದೆ.
ಹಳಮೆ
ಮೂಲ ಭಾಷೆಯಂತೆ, ಮೂಲ-ದ್ರಾವಿಡ ಭಾಷೆ ಸ್ವತಃ ಐತಿಹಾಸಿಕ ದಾಖಲೆಗಳಲ್ಲಿ ದೃಢೀಕರಿಸಲ್ಪಟ್ಟಿಲ್ಲ. ಇದರ ಆಧುನಿಕ ಪರಿಕಲ್ಪನೆಯು ಸಂಪೂರ್ಣವಾಗಿ ಪುನರ್ನಿರ್ಮಾಣವನ್ನು ಆಧರಿಸಿದೆ. ಕ್ರಿ.ಪೂ.೪ ನೇ ಸಹಸ್ರಮಾನದಲ್ಲಿ ಈ ಭಾಷೆಯನ್ನು ಮಾತನಾಡಲಾಗಿದ್ದು, ಕ್ರಿ.ಪೂ.೩ ನೇ ಸಹಸ್ರಮಾನದಲ್ಲಿ ವಿವಿಧ ಶಾಖೆಗಳಲ್ಲಿ ವಿಭಜನೆಯಾಗಲು ಪ್ರಾರಂಭವಾದವು ಎಂದು ಸೂಚಿಸಲಾಗಿದೆ.
ಪುನರ್ನಿರ್ಮಿಸಲ್ಪಟ್ಟ ಭಾಷೆ
ಸ್ವರಗಳು: ಪ್ರೋಟೊ-ದ್ರಾವಿಡನ್ ಐದು ಸಣ್ಣ ಮತ್ತು ದೀರ್ಘ ಸ್ವರಗಳ ನಡುವೆ ವಿಭಿನ್ನವಾಗಿದೆ: ಅ,ಆ,ಇ,ಈ,ಉ,ಊ,ಎ,ಏ,ಒ,ಓ. ಅನುಕ್ರಮಗಳು ಐ ಮತ್ತು  ಔ ಅನ್ನು ಅಯ್ ಮತ್ತು ಅವ್ ಎಂದು ಪರಿಗಣಿಸಲಾಗುತ್ತದೆ.
ವ್ಯಂಜನಗಳು: ಮೂಲ-ದ್ರಾವಿಡ ಈ ಕೆಳಗಿನ ವ್ಯಂಜನ ಧ್ವನಿಯೊಂದರಿಂದ ಪುನರ್ನಿರ್ಮಾಣ ಮಾಡಬಹುದಾಗಿದೆ: ಸ್ಟಾಪ್ ಧ್ವನಿಯನ್ನು ಕೋಟಾ ಮತ್ತು ಟೋಡದಲ್ಲಿ ಇರಿಸಲಾಗಿದೆ. ಮಲೆಯಾಲಿನಲ್ಲಿ ಇನ್ನೂ ಮೂಲ (ಅಲ್ವಿಯೋಲಾರ್) ಸ್ಟಾಪ್ ಶಬ್ದವನ್ನು ಮಲೆಯಾಳಂ ಉಳಿಸಿಕೊಂಡಿದೆ. (ಐಬಿಡ್). ಓಲ್ಡ್ ತಮಿಳಿನಲ್ಲಿ ಇತರ ನಿಲುಗಡೆಗಳಂತೆ ಉಚ್ಚಾರದ ಸ್ವರವನ್ನು ಅದು ತೆಗೆದುಕೊಂಡಿತು. ಬೇರೆ ರೀತಿಯಲ್ಲಿ ಹೇಳುವುದಾದರೆ, * ṯ (ಅಥವಾ * ṟ) ಶಬ್ದವನ್ನು ಅಂತಿಮವಾಗಿ ವ್ಯಕ್ತಪಡಿಸುವ ಸ್ವರ (ಐಬಿಡ್) ಇಲ್ಲದೆ ಉಂಟಾಗುವುದಿಲ್ಲ.
ಉತ್ತರ ದ್ರಾವಿಡ ಭಾಷೆಗಳಾದ ಕುರುಖ್, ಮಾಲ್ಟೋ ಮತ್ತು ಬ್ರಹೂಯಿ ಸಾಂಪ್ರದಾಯಿಕ ಮೂಲ-ದ್ರಾವಿಡ ಫೋನೊಲಾಜಿಕಲ್ ಸಿಸ್ಟಮ್ನಿಂದ ಸುಲಭವಾಗಿ ಪಡೆಯಲಾಗುವುದಿಲ್ಲ. ಮ್ಯಾಕ್ಅಲ್ಪಿನ್ (೨೦೦೩) ಅವರು ಸಾಂಪ್ರದಾಯಿಕ ಪುನರ್ನಿರ್ಮಾಣಕ್ಕಿಂತ ಹಿಂದಿನ ಮೂಲ-ದ್ರಾವಿಡದ ಹಿಂದಿನ ಹಂತದಿಂದ ಕವಲೊಡೆದಿದ್ದಾರೆ ಎಂದು ಸೂಚಿಸುತ್ತದೆ, ಇದು ಇತರ ಭಾಷೆಗಳಿಗೆ ಮಾತ್ರ ಅನ್ವಯಿಸುತ್ತದೆ. ಡಾರ್ಸಲ್ ಸ್ಟಾಪ್ ವ್ಯಂಜನಗಳ ಉತ್ಕೃಷ್ಟ ವ್ಯವಸ್ಥೆಯನ್ನು ಪುನರ್ನಿರ್ಮಿಸುವಂತೆ ಅವರು ಸೂಚಿಸುತ್ತಾರೆ:
ಭಾಷಿಕರು
ಮೂಲ-ದ್ರಾವಿಡ ಭಾಷಿಕರ ಮೂಲ ಮತ್ತು ಪ್ರದೇಶವು ಅನಿಶ್ಚಿತವಾಗಿದೆ, ಆದರೆ ಪುನರ್ನಿರ್ಮಾಣದ ಮೂಲ-ದ್ರಾವಿಡ ಶಬ್ದಕೋಶವನ್ನು ಆಧರಿಸಿ ಕೆಲವು ಸಲಹೆಗಳನ್ನು ಮಾಡಲಾಗಿದೆ. ದ್ರಾವಿಡ ಭಾಷೆಯ ಕುಟುಂಬದ ವಿಭಿನ್ನ ಶಾಖೆಗಳಲ್ಲಿ (ಉತ್ತರ, ಮಧ್ಯ ಮತ್ತು ದಕ್ಷಿಣ) ಇರುವ ಜ್ಞಾನ ಪದಗಳ ಆಧಾರದ ಮೇಲೆ ಪುನಾರಚನೆ ಮಾಡಲಾಗಿದೆ.
ಡೋರೊ ಫುಲ್ಲರ್ (೨೦೦೭) ಪ್ರಕಾರ, ಮೂಲ-ದ್ರಾವಿಡದ ಸಸ್ಯಶಾಸ್ತ್ರೀಯ ಶಬ್ದಕೋಶವು ಕೇಂದ್ರ ಮತ್ತು ಪರ್ಯಾಯ ದ್ವೀಪಗಳ ಒಣ ಪತನಶೀಲ ಕಾಡುಗಳ ವಿಶಿಷ್ಟ ಲಕ್ಷಣವಾಗಿದೆ. ಈ ಪ್ರದೇಶವು ಸೌರಾಷ್ಟ್ರ ಮತ್ತು ಮಧ್ಯ ಭಾರತದಿಂದ ದಕ್ಷಿಣ ಭಾರತಕ್ಕೆ ವಿಸ್ತರಿಸಿದೆ. ಹೀಗಾಗಿ ದ್ರಾವಿಡರು ಶಾಖೆಗಳನ್ನು ಪ್ರತ್ಯೇಕಿಸುವ ಮೊದಲು ವಾಸಿಸುತ್ತಿದ್ದ ಸಾಮಾನ್ಯ ಪ್ರದೇಶವನ್ನು ಇದು ಪ್ರತಿನಿಧಿಸುತ್ತದೆ.
ಫ್ರಾಂಕ್ಲಿನ್ ಸೌತ್ ವರ್ತ್ (೨೦೦೫) ಪ್ರಕಾರ, ಮೂಲ-ದ್ರಾವಿಡ ಶಬ್ದಕೋಶವು ಕೃಷಿ, ಪಶುಸಂಗೋಪನೆ ಮತ್ತು ಬೇಟೆಯ ಆಧಾರದ ಮೇಲೆ ಗ್ರಾಮೀಣ ಆರ್ಥಿಕತೆಯ ಲಕ್ಷಣವಾಗಿದೆ. ಆದರೆ, ಗ್ರಾಮೀಣ ಪ್ರದೇಶಕ್ಕಿಂತಲೂ ಹೆಚ್ಚು ಸಂಕೀರ್ಣವಾದ ಸಮಾಜದ ಕೆಲವು ಸೂಚನೆಗಳಿವೆ: ಮೂಲ-ದ್ರಾವಿಡರ ಪ್ರದೇಶವನ್ನು ಖಚಿತವಾಗಿ ನಿರ್ಧರಿಸಲು ಈ ಸಾಕ್ಷ್ಯಾಧಾರಗಳು ಸಾಕಾಗುವುದಿಲ್ಲ. ಈ ಗುಣಲಕ್ಷಣಗಳನ್ನು ಅನೇಕ ಸಮಕಾಲೀನ ಸಂಸ್ಕೃತಿಗಳಲ್ಲಿ ಅಳವಡಿಸಿಕೊಳ್ಳಬಹುದು, ಅವುಗಳೆಂದರೆ:
ದೋಷ
ದೋಷ ಸರಿಯಲ್ಲದ ಅಥವಾ ಸಟೆಯಾದ ಒಂದು ಕ್ರಿಯೆ.
ಮಾನವ ವರ್ತನೆಯಲ್ಲಿ ವರ್ತನೆಯ ನಿರೀಕ್ಷಿತ ಅಥವಾ ರೂಢಿಯ ನಡವಳಿಕೆಗಳನ್ನು ಅಥವಾ ಅದರ ಪರಿಣಾಮಗಳನ್ನು ಭಾಗಿಯ ಉದ್ದೇಶದಿಂದ ಅಥವಾ ಇತರರ ನಿರೀಕ್ಷೆಗಳಿಂದ ಅಥವಾ ಸಾಮಾಜಿಕ ಗುಂಪಿನಿಂದ ಅಥವಾ ಸಾಮಾಜಿಕ ರೂಢಿಗಳಿಂದ ಪಡೆಯಬಹುದು. ಮರ್ಯಾದೋಲ್ಲಂಘನೆ ಈ ಬಗೆಯ ದೋಷದ ಕೆಲವು ನಿದರ್ಶನಗಳಿಗೆ ಗುರುತಾಗಿರಬಹುದು. ಧರ್ಮಕ್ಕೆ ಸಂಬಂಧಿಸಿದ ರೂಡಿಗಳಿಂದ ಮಾರ್ಗಚ್ಯುತಿಗಳಿಗೆ ಪಾಪದಂತಹ ಇತರ ಗುರುತುಗಳಿರಬಹುದು.
ವ್ಯಾಕರಣ, ವಾಕ್ಯರಚನೆ, ಉಚ್ಚಾರಣೆ ಮತ್ತು ತಡೆಗುರುತಿನಲ್ಲಿ ಸಾಮಾನ್ಯ ಭಾಷಾ ರೂಢಿಗಳಿಂದ ಒಬ್ಬ ವೈಯಕ್ತಿಕ ಭಾಷಾ ಬಳಕೆದಾರನ ಉಲ್ಲಂಘನೆಗಳನ್ನು ಕೆಲವೊಮ್ಮೆ ದೋಷಗಳು ಎಂದು ಸೂಚಿಸಲಾಗುತ್ತದೆ.
ಸಂಖ್ಯಾಸಂಗ್ರಹಣ ಶಾಸ್ತ್ರದಲ್ಲಿ, ದೋಷವು ಗಣನೆ ಮಾಡಿದ, ಅಂದಾಜಿಸಲಾದ, ಅಥವಾ ಅಳೆಯಲಾದ ಮೌಲ್ಯ ಮತ್ತು ಸ್ವೀಕರಿಸಲಾದ, ನಿಜ, ನಿರ್ದಿಷ್ಟ, ಅಥವಾ ಸೈದ್ಧಾಂತಿಕವಾಗಿ ಸರಿಯಾದ ಮೌಲ್ಯದ ನಡುವಿನ ವ್ಯತ್ಯಾಸ.
ವರ್ಗ:ಮಾನವ ಸಂವಹನ
ಮೀರಾಬಾಯಿ
thumbnail|right|[[ರಾಜಾ ರವಿವರ್ಮ ಬಿಡಿಸಿದ ಮೀರಾಬಾಯಿಯ ಚಿತ್ರ]] ಮೀರಾಬಾಯಿ (೧೫೦೪-೧೫೫೮) ಶ್ರೀಕೃಷ್ಣ-ಭಕ್ತಿ ಮಾರ್ಗದ ಬಹುಮುಖ್ಯ ಕವಯಿತ್ರಿ. ಈಕೆಯ ರಚನೆಗಳಲ್ಲಿ ಶ್ರೀಕೃಷ್ಣನನ್ನು ಕುರಿತು ಸಮರ್ಪಣ ಭಾವವಿದೆ.
ಜೀವನ ಪರಿಚಯ
thumbnail|ಮೀರಾಬಾಯಿಯ ಮಂದಿರ, [[ಚಿತ್ತೌಡಗಢ (೧೯೯೦)]] ಮೀರಾಬಾಯಿಯ ಹುಟ್ಟಿದ್ದು ಯಾವ ವರ್ಷದಲ್ಲಿ ಎಂಬುದನ್ನು ಕುರಿತು ನಿಖರವಾದ ಮಾತಿಲ್ಲ. ಈಕೆ ೧೫೦೪ರಲ್ಲಿ ರಾಜಸ್ಥಾನದ ಜೋಧಪುರದಲ್ಲಿ ಕುಡಕಿ ಎಂಬ ಗ್ರಾಮದಲ್ಲಿ ಹುಟ್ಟಿದಳು ಎಂದು ಅಂದಾಜು ಮಾಡಲಾಗಿದೆ. ಈಕೆಯ ತಂದೆ ರತ್ನಸಿಂಹ. ಬಾಲ್ಯದಲ್ಲೇ ಈಕೆಗೆ ಶ್ರೀಕೃಷ್ಣನಲ್ಲಿ ಮೋಹ ಉಂಟಾಯಿತು. ಒಮ್ಮೆ ಮದುವೆಯ ದಿಬ್ಬಣ ಮನೆಯ ಮುಂದೆ ಹಾದು ಹೋಗುತ್ತಿದ್ದಾಗ ಬಾಲಿಕೆ ಮೀರಾ ತನ್ನ ಅಜ್ಜನನ್ನು ತನಗೆ ಯಾವಾಗ ಮದುವೆ ಎಂದು ಕೇಳಿದಳೆಂದೂ, ಆತ ತಮಾಷೆಗೆ "ನಿನ್ನ ಮದುವೆ ಆಗಲೇ ಶ್ರೀಕೃಷ್ಣನೊಂದಿಗೆ ಕೊಟ್ಟು ಮಾಡಿದ್ದೇವೆ" ಎಂದುದನ್ನೇ ಮೀರಾ ಗಂಭೀರವಾಗಿ ಸ್ವೀಕರಿಸಿದಳೆಂದೂ ಒಂದು ಕಥೆ ಇದೆ. ಮುಂದೆ ಉದಯಪುರದ ಮಾಹಾರಾಣಾ ಸಾಂಗಾ ಅವರ ಮಗ ಮಹಾರಾಣಾ ಕುಂವರ್ ಭೋಜರಾಜನ ಜೊತೆ ಮೀರಾಳ ವಿವಾಹವನ್ನು ನೆರವೇರಿಸಲಾಯಿತು. ಇದಾದ ಕೆಲವೇ ಸಮಯದ ನಂತರ ಈಕೆಯ ಪತಿ ಸ್ವರ್ಗಸ್ಥನಾದ. ಆಗಿನ ಕಾಲದ ರೂಢಿಯಂತೆ ಮೀರಾಳಿಗೆ ಸತಿ ಮಾಡಿಕೊಳ್ಳುವ ಅವಕಾಶವಿತ್ತು, ಆದರೆ ಮೀರಾ ಇದಕ್ಕೆ ಒಪ್ಪಲಿಲ್ಲ. ಆಕೆ ಸಂಸಾರದಲ್ಲಿ ವಿರಕ್ತಳಾಗಿ ಸಾಧುಗಳ ಸಂಗದಲ್ಲಿ ಹರಿ ಸಂಕೀರ್ತನೆ ಮಾಡುತ್ತಾ ಇದ್ದುಬಿಟ್ಟಳು. ದೇವಸ್ಥಾನಗಳಲ್ಲಿ ಭಕ್ತರ ಸಮ್ಮುಖದಲ್ಲಿ ಆಕೆ ತಲ್ಲೀನಳಾಗಿ ಪದಗಳನ್ನು ಹಾಡುತ್ತಾ ನರ್ತಿಸುತ್ತಿದ್ದಳು. ಅವಳ ಬಂಧುಬಳಗದವರಿಗೆ ಇದು ಒಪ್ಪಿಗೆಯಾಗಲಿಲ್ಲ. ಮಾವನ ಮನೆಯವರು ಎಷ್ಟೋ ಸಲ ಅವಳಿಗೆ ವಿಷ ಕೊಟ್ಟು ಸಾಯಿಸುವ ಪ್ರಯತ್ನ ನಡೆಸಿದರು. ಇದರಿಂದ ಮನನೊಂದ ಮೀರಾಬಾಯಿ ದ್ವಾರಕಾ ಪಟ್ಟಣಕ್ಕೆ ಮತ್ತು ವೃಂದಾವನಕ್ಕೆ ಹೋಗಿರುತ್ತಿದ್ದಳು. ಅವಳಿಗೆ ಹೋದಲ್ಲೆಲ್ಲಾ ಗೌರವ ಪ್ರಾಪ್ತವಾಗುತ್ತಿತ್ತು. ದ್ವಾರಕಾ ನಗರದಲ್ಲೇ ಈಕೆ ೧೫೫೮ರಲ್ಲಿ ಕೊನೆಯುಳಿರೆಳೆದಳು.
ಕೃತಿಗಳು
ಮೀರಾಬಾಯಿಯ ಕೃತಿಗಳು ಭೋಜಪುರಿ ಭಾಷೆಯಲ್ಲಿವೆ. ಈ ಕೃತಿಗಳಲ್ಲಿ ನಮಗೆ ಮುಖ್ಯವಾಗಿ ಕಾಣುವುದು ಶ್ರೀಕೃಷ್ಣನನ್ನು ಕುರಿತು ಅನನ್ಯ ಭಕ್ತಿ ಮತ್ತು ಸಮರ್ಪಣ ಭಾವ. "ಗಿರಿಧರ ಗೋಪಾಲ" ಎಂಬುದು ಅವಳ ಅಂಕಿತ. "ನನಗೆ ಏನಿದ್ದರೂ ಗಿರಿಧರ ಗೋಪಾಲ, ಬೇರಾರೂ ಇಲ್ಲ" ಎಂಬುದು ಅವಳ ಪದಗಳಲ್ಲಿ ವ್ಯಕ್ತವಾಗುವ ಭಾವ. ಮೀರಾಬಾಯಿ ಕುರಿತು ಅನೇಕ ಚಲನಚಿತ್ರಗಳನ್ನು ಭಾರತೀಯ ಭಾಷೆಗಳಲ್ಲಿ ತಯಾರಿಸಲಾಗಿದೆ. ಮೀರಾಬಾಯಿಯ ಕೃತಿಗಳನ್ನು ಲತಾ ಮಂಗೇಶ್ಕರ್ ಮತ್ತು ಎಂ.ಎಸ್.ಸುಬ್ಬುಲಕ್ಷ್ಮಿ ಅವರು ಹಾಡಿದ್ದಾರೆ,.
ಉಲ್ಲೇಖಗಳು
<References/>
ವರ್ಗ:ಭಕ್ತಿಮಾರ್ಗದ ಕವಿ ವರ್ಗ:ಕವಯಿತ್ರಿ
ಶಾರ್ಪ್ ಶೂಟರ್
ಚಿತ್ರ:ಶಾರ್ಪ್ ಶೂಟರ್ ನಿರ್ಮಾಣ:ಬಾಲ ಸುಬ್ರಹ್ಮಣ್ಯಂ ಮತ್ತು ಬಿ.ವಿ.ಎಸ್ ಶ್ರೀನಿವಾಸ ಕಥೆ-ಚಿತ್ರಕಥೆ-ನಿರ್ದೇಶನ: ಗೌಸ್ ಪೀರ್ ಛಾಯಾಗ್ರಹಣ: ಕರುಣಾಕರ್ ಸಂಗೀತ:ಎಮ್.ಎಸ್.ಶಿವ ಸಂತೋಷ್ ಬಿಡುಗಡೆ ದಿನಾಂಕ: ೧೧-ಡಿಸೆಂಬರ್- ೨೦೧೫ ತಾರಾಗಣ: ದಿಗಂತ್, ಸಂಗೀತಾ ಚವ್ಹಾಣ್,ಭಜರಂಗಿ ಲೋಕಿ, ಚಿಕ್ಕಣ್ಣ, ಅಚ್ಯುತ್ ಕುಮಾರ್, ಸತ್ಯಜಿತ್, ಲಕ್ಷ್ಮೀ, ಸುಧಾರಾಣಿ, ವಿಶೇಷ ಪಾತ್ರದಲ್ಲಿ ಐಂದ್ರಿತಾ ರೈ ಮತ್ತು ಇತರರು. ಜೇಡರ ಕಣ್ಣಪ್ಪ(ದಿಗಂತ್) ಮತ್ತು ನಂದಿನಿ(ಸಂಗೀತಾ) ಎಂಬ ಎರಡು ಸರಳ ಪಾತ್ರಗಳ ನಡುವೆ ಸುತ್ತುವ ಕಥೆ. ಜೇಡರ ಕಣ್ಣಪ್ಪನಿಗೆ ಮೊದಲ ನೋಟದಲ್ಲಿಯೆ ನಂದಿನಿ ಮೇಲೆ ಪ್ರೀತಿ ಹುಟ್ಟುತ್ತದೆ. ಜೇಡರ ಕಣ್ಣಪ್ಪನಿಗೆ ಪ್ರೀತಿಯಾದರು ನಮ್ಮ ನಾಯಕಿ ನಂದಿನಿಗೆ ಅವನೆಂದರೆ ದ್ವೇಷ ಆದರೂ ನಾಯಕಿಗೆ ನಾಯಕನ ಮೇಲೆ ಪ್ರೀತಿಯಾಗುತ್ತದೆ. ಒಂದು ಬಾರಿ ನಾಯಕಿಯ ಮೇಲೆ ಗ್ಯಾಂಗ್ ದಾಳಿಮಾಡಲು ಬಂದಾಗ ನಾಯಕ ಬಂದು ಅವಳನ್ನು ಕಾಪಾಡುತ್ತಾನೆ.ಹೀಗೆ ನಮ್ಮ ನಾಯಕಿಗೆ ನಾಯಕನ ಮೇಲೆ ಪ್ರೀತಿಯಾಗುತ್ತದೆ. ದಿಗಂತ್ ನಟನೆಯ ೨೫ನೇ ಸಿನಿಮಾ ಶಾರ್ಪ್ ಶೂಟರ್ ನಟ ದಿಗಂತ್ ರವರ ಪ್ರಯತ್ನಕ್ಕು ಮೀರಿದ್ದು ಉತ್ತಮ ನಟನೆಯ ಮೂಲಕ ಪ್ರೇಕ್ಷಕರನ್ನು ಮೋಡಿ ಮಾಡಿದ್ದಾರೆ.
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು
ತಾಜಪೂರ ಎಚ್
ಭೌಗೋಳಿಕ
ಗ್ರಾಮವು ಭೌಗೋಳಿಕವಾಗಿ ೧೬* ೩೨' ೧೦"x ಉತ್ತರ ಅಕ್ಷಾಂಶ ಮತ್ತು ೭೫* ೩೧' ೧೯" ಪೂರ್ವ ರೇಖಾಂಶದಲ್ಲಿ ಬರುತ್ತದೆ.
ಜನಸಂಖ್ಯೆ
ಗ್ರಾಮದಲ್ಲಿ ಜನಸಂಖ್ಯೆ ಸುಮಾರು 2500 ಇದೆ. ಅದರಲ್ಲಿ 1300 ಪುರುಷರು ಮತ್ತು 1200 ಮಹಿಳೆಯರು ಇದ್ದಾರೆ.
ಸಾಂಸ್ಕೃತಿಕ
ಮುಖ್ಯ ಭಾಷೆ ಕನ್ನಡ. ಆದರೆ ವಿವಿಧ ಸಂಸ್ಕೃತಿಗಳ ಪ್ರಭಾವದಿಂದಾಗಿ ಉರ್ದು, ಮರಾಠಿ ಮತ್ತು ಹಿಂದಿ ಮಿಶ್ರಿತ ವಿಶಿಷ್ಠವಾದ ಕನ್ನಡ. ಪ್ರಮುಖ ಆಹಾರ ಧಾನ್ಯ ಜೋಳ. ಜೊತೆಗೆ ಗೋಧಿ, ಅಕ್ಕಿ,ಮೆಕ್ಕೆ ಜೋಳ ಬೇಳೆಕಾಳುಗಳು. ಜವಾರಿ ಎಂದು ಗುರುತಿಸಲ್ಪಡುವ ವಿಶೇಷ ರುಚಿಯ ಕಾಯಿಪಲ್ಯ, ಸೊಪ್ಪುಗಳು ಹೆಸರುವಾಸಿ ಮತ್ತು ಸದಾಕಾಲವೂ ಲಭ್ಯ. ಜೋಳದ ರೊಟ್ಟಿ ,, ಸೇಂಗಾ ಚಟ್ನಿ,, ಎಣ್ಣಿ ಬದನೆಯಕಾಯಿ ಪಲ್ಯ,, ಕೆನೆಮೊಸರು ಕರ್ನಾಟಕದ ಮೂಲೆಮೂಲೆಗಳಲ್ಲಿ ಪ್ರಸಿದ್ಧಿ ಪಡೆದಿವೆ.
ಕಲೆ ಮತ್ತು ಸಂಸ್ಕೃತಿ
ಅಪ್ಪಟ ಉತ್ತರ ಕರ್ನಾಟಕ ಶೈಲಿಯ ಕಲೆಯನ್ನು ಒಳಗೊಂಡಿದೆ. ಪುರುಷರು ದೋತ್ರ, ನೆಹರು ಅಂಗಿ ಮತ್ತು ರೇಷ್ಮೆ  ರುಮಾಲು(ಪಟಕ) ಧರಿಸುತ್ತಾರೆ.ಮಹಿಳೆಯರು ಇಲಕಲ್ಲ ಸೀರೆ ಮತ್ತು ಖಾದಿ ಬಟ್ಟೆಗಳನ್ನು ಧರಿಸುತ್ತಾರೆ.
ಧರ್ಮ
ಗ್ರಾಮದಲ್ಲಿ ಹಿಂದೂ ಮತ್ತು ಮುಸ್ಲಿಂ  ಧರ್ಮದ ಜನರಿದ್ದಾರೆ.
ಭಾಷೆ
ಗ್ರಾಮದ ಪ್ರಮುಖ ಭಾಷೆ ಕನ್ನಡ. ಇದರೊಂದಿಗೆ ಹಿಂದಿ, ಮರಾಠಿ ಹಾಗೂ ಇಂಗ್ಲೀಷ್ ಭಾಷೆಗಳನ್ನು  ಮಾತನಾಡುತ್ತಾರೆ.
ಮಸೀದಿ
ಗ್ರಾಮದಲ್ಲಿ ಮುಸ್ಲಿಂ ಸಮುದಾಯದ ದರ್ಗಾ ಹಾಗೂ ಮಸೀದಿ ಇದೆ.
ನೀರಾವರಿ
ಗ್ರಾಮದ ಪ್ರತಿಶತ  50  ಭಾಗ ಭೂಮಿ ಕಾಲುವೆ, ತೆರದ ಬಾವಿ, ಕೊಳವೆ ಬಾವಿಯಿಂದ ನೀರಾವರಿ ಇದ್ದು  ಪ್ರಮುಖವಾಗಿ ಕಬ್ಬು, ಮೆಕ್ಕೆಜೋಳ, ಜೋಳ, ಉಳ್ಳಾಗಡ್ಡಿ (ಈರುಳ್ಳಿ), ನಿಂಬೆಹಣ್ಣು , ಪಪ್ಪಾಯ, ಅರಿಶಿನ, ನೆಲಕಡಲೆ, ಶೇಂಗಾ(ಕಡಲೆಕಾಯಿ), ಸೂರ್ಯಕಾಂತಿ , ದ್ರಾಕ್ಷಿ , ದಾಳಿಂಬೆ, ಗೋಧಿ  ಹಾಗೂ  ಇತರೆ ಬೆಳೆಗಳನ್ನು  ಬೆಳೆಯುತ್ತಾರೆ.
ಕಾಲುವೆ
ಕೃಷ್ಣಾ ನದಿಯ ಆಲಮಟ್ಟಿ ಆಣೆಕಟ್ಟುಯಿಂದ ಮುಳವಾಡ ಏತ ನೀರಾವರಿ ಕಾಲುವೆ ಕಾಲುವೆಯಿದ್ದು  ಗ್ರಾಮದಲ್ಲಿ  ಸಂಪೂರ್ಣ ಕೃಷಿಗೆ ಸಹಕಾರಿಯಾಗಿದೆ.
ಕೃಷಿ ಮತ್ತು ತೋಟಗಾರಿಕೆ
ಗ್ರಾಮದ ಪ್ರಮುಖ ಉದ್ಯೋಗವೇ ಕೃಷಿ ಮತ್ತು ತೋಟಗಾರಿಕೆಯಾಗಿದೆ. ಈ ಕ್ಷೇತ್ರದಲ್ಲಿ ಸುಮಾರು ೭೫% ಜನರು ಕೆಲಸ ಮಾಡುತ್ತಾರೆ. ಗ್ರಾಮದಲ್ಲಿ ಕೇವಲ ೧೫% ಭೂಮಿ ಮಾತ್ರ ನೀರಾವರಿ ಹೊಂದಿದೆ. ಉಳಿದ ೮೫% ಭೂಮಿ ಮಳೆಯನ್ನೇ ಅವಲಂಭಿಸಿದೆ.
ಆರ್ಥಿಕತೆ
ಗ್ರಾಮದಲ್ಲಿ ಆರ್ಥಿಕ ವ್ಯವಸ್ಥೆ  ಮಧ್ಯಮ  ತರಗತಿಯಲ್ಲಿದೆ.
ಉದ್ಯೋಗ
ಗ್ರಾಮದಲ್ಲಿ ಫಲವತ್ತಾದ ಭೂಮಿ ಇದುವುದರಿಂದ ೭೦% ಜನಸಂಖ್ಯೆ  ಕೃಷಿಯಲ್ಲಿ ನಿರತರಾಗಿದ್ದಾರೆ. ಕೃಷಿಯು ಗ್ರಾಮದ ಪ್ರಮುಖ ಉದ್ಯೋಗವಾಗಿದೆ. ಇದರೊಂದಿಗೆ ಹೈನುಗಾರಿಕೆ, ಕೋಳಿ ಸಾಕಾಣಿಕೆ, ದನಗಳ ಸಾಕಾಣಿಕೆ ಉಪ ಕಸುಬುಗಳಾಗಿವೆ.
ಬೆಳೆ
ಆಹಾರ ಬೆಳೆಗಳು
ಜೋಳ, ಗೋಧಿ, ಮೆಕ್ಕೆಜೋಳ, ಸಜ್ಜೆ, ಕಡಲೆ, ತೊಗರಿ, ಹೆಸರು ಮತ್ತು ಕಡಲೆ ಇತ್ಯಾದಿ
ವಾಣಿಜ್ಯ ಬೆಳೆಗಳು
ದ್ರಾಕ್ಷಿ, ಕಬ್ಬು, ದಾಳಿಂಬೆ, ನಿಂಬೆ, ಮಾವು, ಬಾಳೆ, ಸೂರ್ಯಕಾಂತಿ, ಅರಿಸಿಣ, ಪಪ್ಪಾಯಿ, ಕಲ್ಲಂಗಡಿ, ಉಳ್ಳಾಗಡ್ಡಿ (ಈರುಳ್ಳಿ) ಮತ್ತು ಶೇಂಗಾ(ಕಡಲೆಕಾಯಿ) ಇತ್ಯಾದಿ.
ತರಕಾರಿ ಬೆಳೆಗಳು
ಬದನೆಕಾಯಿ, ಟೊಮ್ಯಾಟೊ, ಹೀರೇಕಾಯಿ, ನುಗ್ಗೆಕಾಯಿ, ಗೆಣಸು, ಗಜ್ಜರಿ, ಮೆಣಸಿನಕಾಯಿ, ಸೌತೆಕಾಯಿ, ಮೊಲಂಗಿ, ಅವರೆಕಾಯಿ, ಪಡವಲಕಾಯಿ, ಕುಂಬಳಕಾಯಿ, ಮೆಂತೆ ಪಲ್ಲೆ ಮತ್ತು ಕೊತಂಬರಿ ಇತ್ಯಾದಿ.
ಸಸ್ಯ
ಆಲದ ಮರ, ಬೇವಿನ ಮರ, ಜಾಲಿ ಮರ, ಹೈಬ್ರೀಡ್ ಜಾಲಿ ಮರ, ಮಾವಿನ ಮರ ಮತ್ತು ಅರಳಿ ಮರ ಇತ್ಯಾದಿ.
ಪ್ರಾಣಿ
ತೋಳ, ನರಿ, ಹಾವು, ಮೊಲ, ನವಿಲು, ಬೆಳ್ಳಕ್ಕಿ, ಗುಬ್ಬಿ, ಕಾಗೆ, ಕೋಗಿಲೆ ಇತ್ಯಾದಿ.
ಹಬ್ಬ
ಪ್ರತಿವರ್ಷ ಕಾರ ಹುಣ್ಣುಮೆ, ಯುಗಾದಿ, ದಸರಾ, ದೀಪಾವಳಿ, ನಾಗರ ಪಂಚಮಿ, ಉರಸು ಹಾಗೂ  ಮೊಹರಮ್  ಹಬ್ಬಗಳನ್ನು ಆಚರಿಸುತ್ತಾರೆ.
ಶಿಕ್ಷಣ
ಗ್ರಾಮದಲ್ಲಿ  ಸರಕಾರಿ ಹಿರಿಯ ಪ್ರಾಥಮಿಕ ಶಾಲೆ ಇದೆ.
ಸಾಕ್ಷರತೆ
ಗ್ರಾಮದ ಸಾಕ್ಷರತೆಯ ಪ್ರಮಾಣ  ಸುಮಾರು ೬೭%. ಅದರಲ್ಲಿ ೭೫% ಪುರುಷರು ಹಾಗೂ ೫೫% ಮಹಿಳೆಯರು ಸಾಕ್ಷರತೆ ಹೊಂದಿದೆ.
ರಾಜಕೀಯ
ಗ್ರಾಮವು ಬಿಜಾಪುರ ಲೋಕಸಭಾ ಕ್ಷೇತ್ರದ ವ್ಯಾಪ್ತಿಯಲ್ಲಿ ಬರುತ್ತದೆ.
ಬಿಜಾಪುರ
ಕರ್ನಾಟಕ
ವರ್ಗ:ವಿಜಯಪೂರ ತಾಲ್ಲೂಕಿನ ಹಳ್ಳಿಗಳು ವರ್ಗ:ಬಿಜಾಪುರ ಜಿಲ್ಲೆ ವರ್ಗ:ಬಿಜಾಪುರ ತಾಲ್ಲೂಕು
ಭಗವಾನ್ ಶ್ರೀ ಶಾಂತಿನಾಥ ಸ್ವಾಮಿ ಭೈರವ ಪದ್ಮಾವತಿ ಅಮ್ಮನವರ ಬಸದಿ, ಮಂಕಿ, ಹೊನ್ನಾವರ
ಸ್ಥಳ
ಶ್ರೀ ಶಾಂತಿನಾಥ ಸ್ವಾಮಿ ಬಸದಿಯು ಹಿಂದೆ ಮಾಣಿಕ್ಯ ಪುರವೆಂದು ಕರೆಯಲ್ಪಡುತ್ತಿದ್ದ ಈ ಮಂಕಿ ಗ್ರಾಮದ ಕೇಂದ್ರದಲ್ಲಿದೆ. ಇದು ಭಟ್ಕಳದಿಂದ ಹೊನ್ನಾವರಕ್ಕೆ ಹೋಗುವ ರಾಷ್ಟ್ರೀಯ ಹೆದ್ದಾರಿಯ ಬದಿಯಲ್ಲಿ ಮುಖ್ಯರಸ್ತೆಯಿಂದ ಒಂದು ಕಿ.ಮೀ. ದೂರದಲ್ಲಿದೆ. ಅಲ್ಲಿಯವರೆಗೆ ಮಣ್ಣಿನ ರಸ್ತೆಯಿದೆ. ಇಲ್ಲಿಗೆ ಹೊನ್ನಾವರದಿಂದ 11 ಕಿಲೋ ಮೀಟರ್ ದೂರ. ಇಲ್ಲಿಯ ನಾಮಫಲಕದಲ್ಲಿ ಬರೆದಿರುವಂತೆ ಇದು ಭಗವಾನ್ ಶಾಂತಿನಾಥ ಸ್ವಾಮಿ ಮತ್ತು ಭೈರವ ಪದ್ಮಾವತಿ ಅಮ್ಮನವರ ಬಸದಿ. ಸಮೀಪದಲ್ಲಿ ಒಂದು ಶಿವ ದೇವಸ್ಥಾನವಿದೆ.
ಇತಿಹಾಸ
ಬನವಾಸೀ ಕದಂಬರಾಜವಂಶದ ಒಂದು ಶಾಖೆ ಯವರು ಈ ಬಸದಿಯನ್ನು ಸುಮಾರು 12ನೇ ಶತಮಾನದಲ್ಲಿ ನಿರ್ಮಿಸಿದ್ದರು ಎಂದು ಹೇಳಲಾಗುತ್ತದೆ. ಅವರ ಆಳಿಕೆಯ ಬಳಿಕ ಇದನ್ನು ಮೂಡಬಿದಿರೆಯ ಅರಸರು ಜೀರ್ಣೋದ್ಧಾರ ಮಾಡಿದ್ದರು. ತದನಂತರ ಈ ಪ್ರದೇಶವು ಸ್ವಾದಿ ಮರಕ್ಕೆ ಸೇರಿದುದರಿಂದ ಸ್ವಲ್ಪ ಸಮಯ ಮಠದ ಆಡಳಿತಕ್ಕೆ ಒಳಪಟ್ಟಿತ್ತು. ಹಿಂದೆ ಈ ಪರಿಸರದಲ್ಲಿ ಐದು ಬಸದಿಗಳಿದ್ದವು. ಅವು ಯಾವುದೆಂದರೆ ತ್ರಿಕೂಟ ಜಿನ ಚೈತ್ಯಾಲಯ, ಪಾಶ್ರ್ವನಾಥ ಸ್ವಾಮಿ ಬಸದಿ, ಶಾಂತಿನಾಥ ಸ್ವಾಮಿ ಬಸದಿ ಮತ್ತು ಬೋಲೇ ಬಸದಿ, ಇನ್ನುಳಿದ ಒಂದು ಬಸದಿಯ ಬಗ್ಗೆ ಯಾವುದೇ ಮಾಹಿತಿ ಸಿಗುವುದಿಲ್ಲ. ಇಲ್ಲಿ ಯಾವುದೇ ಆಡಳಿತ ಅಥವಾ ವ್ಯವಸ್ಥಾಪಕ ಮಂಡಳಿ ಇರುವುದಿಲ್ಲ, 1991 - 92ರಲ್ಲಿ ಬಸದಿಯ ಮೇಲ್ಯಾವಣಿಯನ್ನು ಬದಲಿಸಿ ಈಗಿನ ಹಂಚಿನ ಮಾಡನ್ನು ಮಾಡಿದ್ದಾರೆ. ಪ್ರಾಚೀನ ಕಾಲದಲ್ಲಿ ಈ ಪ್ರದೇಶದ ಹೆಂಗಸೊಬ್ಬಳು ಎಲ್ಲರನ್ನು ಸೇರಿಸಿ ಜೈನ ರಾಮಾಯಣದ ಕಥೆಯನ್ನು ಹೇಳುತ್ತಿದ್ದಳಂತೆ. ಅವಳ ನೆನಪಿಗಾಗಿ ಈ ಸ್ತಂಭವನ್ನು ಪ್ರತಿಷ್ಠಾಪಿಸಲಾಗಿದೆ ಎಂದು ಹೇಳುತ್ತಾರೆ. ಆದುದರಿಂದ ಇದನ್ನು ಬಾಣಂತಿ ಕಲ್ಲು ಎಂದು ಕರೆಯುತ್ತಾರೆ. ಇದರಲ್ಲಿ ಜೈನ ರಾಮಾಯಣಕ್ಕೆ ಸಂಬಂಧಿಸಿದ ಹಲವಾರು ಘಟನೆಗಳನ್ನು ಶಿಲ್ಪ ಕಲಾಕೃತಿಗಳ ಮೂಲಕ ವಿವರಿಸಲಾಗಿದೆ. ಕಥೆ ಹಾಗೂ ಕಲೆಯ ದೃಷ್ಟಿಯಿಂದ ಇದು ಅಧ್ಯಯನೀಯವಾದುದು.
ವಿದಿವಿಧಾನ
ಇಲ್ಲಿಯ ಕಾರ್ಯಕ್ರಮಗಳಲ್ಲಿ ಊರಿನ ಸಮಸ್ತರು ಸೇರಿಕೊಳ್ಳುತ್ತಾರೆ. ಹತ್ತು ಸಮಸ್ತರು ಸೇರಿ ಇಲ್ಲಿ ನವರಾತ್ರಿ, ಸಂಕ್ರಾಂತಿ, ಚಂಪಾಷಷ್ಠಿ, ಕಾರ್ತಿಕ ದೀಪೋತ್ಸವ, ನೂಲ ಶ್ರಾವಣ, ಯುಗಾದಿ ಇತ್ಯಾದಿಯನ್ನು ಆಚರಿಸುತ್ತಾರೆ. ಇಲ್ಲಿಯ ಕ್ಷೇತ್ರಪಾಲನನ್ನು ಮಣಿಭದ್ರ ಕ್ಷೇತ್ರಪಾಲ ಎಂದು ಕರೆಯುತ್ತಾರೆ. ಆತನಿಗೆ ತೆಂಗಿನಕಾಯಿಯನ್ನು ಅರ್ಪಿಸಿ ಹೂವಿನ ಪೂಜೆಯನ್ನು ಮಾಡುವುದು ಇಲ್ಲಿನ ವಿಶೇಷ ಪದ್ದತಿ, ಕುಂಬಾರರು, ಮಡಿವಾಳರು, ಕ್ಷೌರಿಕರು ಮುಂತಾದ ಸಮಾಜದವರು ಮನೆಯಲ್ಲಿ ಮದುವೆ ಆದ ತಕ್ಷಣ ಇಲ್ಲಿಯ ಸನ್ನಿಧಾನಕ್ಕೆ ಬಂದು ಪೂಜೆ ಮಾಡಿಸಿ ತಮ್ಮ ಮನೆಗೆ ಹೋಗುವ ಸಂಪ್ರದಾಯ ಇಲ್ಲಿ ರೂಡಿಯಲ್ಲಿದೆ. ಜೈನ ಸಮಾಜದ ಧಾರ್ಮಿಕ ಹಾಗೂ ಸಾಮಾಜಿಕ ಕಾರ್ಯಕ್ರಮಗಳನ್ನು ಇಲ್ಲಿ ನಡೆಸುತ್ತಾರೆ. ಇಲ್ಲಿನ ಪುರೋಹಿತರು ಯಂತ್ರ ಮಂತ್ರ ಇತ್ಯಾದಿ ವಿದ್ಯೆಗಳನ್ನು ಬಲ್ಲವರಾಗಿರುವುದರಿಂದ ಬಸದಿಯಲ್ಲಿ ಇದಕ್ಕೆ ಸಂಬಂಧಿಸಿದ ಶಾಂತಿ ಮತ್ತಿತರ ಪರಿಹಾರ ಕ್ರಿಯೆಗಳು ನಡೆಯುತ್ತವೆ.
ವಿನ್ಯಾಸ
ಬಸದಿಯ ಗರ್ಭಗೃಹದಲ್ಲಿ ಶಾಂತಿನಾಥ ಸ್ವಾಮಿ ಅಲ್ಲದೆ ಶ್ರೀ ಪದ್ಮಾವತಿ ದೇವಿ, ಬ್ರಹ್ಮದೇವರು, ತೀಥರ್ಂಕರರು ಇತ್ಯಾದಿ ಜಿನಬಿಂಬಗಳಿವೆ. ಪರಿಸರದಲ್ಲಿ ಪ್ರಾಕಾರಗೋಡೆಗೆ ತಾಗಿಕೊಂಡು ಪಾರಿಜಾತ ಮತ್ತು ಇತರ ಹೂವಿನ ಗಿಡಗಳು ಇವೆ. ಚಂದ್ರ ಶಾಲೆಯನ್ನು ಯಾತ್ರಿಕರು, ಬಂದು ಹೋಗುವ ಶ್ರಾವಕರು ಹಾಗೂ ಇಲ್ಲಿಯ ಧಾರ್ಮಿಕ ಕಾರ್ಯಕ್ರಮಗಳನ್ನು ನಡೆಸಲು ಉಪಯೋಗಿಸುತ್ತಾರೆ. ಇದರ ಹೊರಗಡೆ ಇದೇ ರೀತಿಯ ಚಾವಡಿಗಳು ಇವೆ. ಒಳಗಿನ ಪ್ರಾರ್ಥನಾ ಮಂಟಪದಲ್ಲಿ ಘಂಟೆ, ಜಾಗಟೆ ಮತ್ತು ಶಂಖವನ್ನು ತೂಗು ಹಾಕಲಾಗಿದೆ. ಇನ್ನೂ ಮುಂದಕ್ಕೆ ತೀರ್ಥ ಮಂಟಪವಿದೆ. ಒಳಗಿರುವ ಶ್ರೀ ಪದ್ಮಾವತಿಯ ಬಿಂಬವು ಪೂರ್ವಕ್ಕೆ ಮುಖಮಾಡಿಕೊಂಡಿದೆ. ಕಾಲಬಳಿಯಲ್ಲಿ ಕುಕ್ಕುಟ ಸರ್ಪವಿದೆ. ಇಲ್ಲಿ ಅಮ್ಮನವರ ಪ್ರಸಾದ ನೋಡುವ ಕ್ರಮ ಇದ್ದರೂ ತುಂಬಾ ಬೇಡಿಕೆ ಮತ್ತು ಒತ್ತಾಯವಿದ್ದಾಗ ಮಾತ್ರ ಅದನ್ನು ನಡೆಸಲಾಗುತ್ತದೆ.
ಒಳವಿನ್ಯಾಸ
ಗರ್ಭಗೃಹದಲ್ಲಿ ವಿರಾಜಮಾನವಾಗಿರುವ ಶ್ರೀ ಶಾಂತಿನಾಥ ಸ್ವಾಮಿಯ ಬಿಂಬವು ಸುಮಾರು 3 ಅಡಿ ಎತ್ತರವಿದೆ. ಖಡ್ಡಾಸನ ಭಂಗಿಯಲ್ಲಿದ್ದು ಸುತ್ತಲೂ ಮಕರ ತೋರಣದ ಪ್ರಭಾವಳಿಯನ್ನು ಹೊಂದಿದೆ ಇದನ್ನು ಮತ್ತು ಜಿನಬಿಂಬವನ್ನು ಪರೀಕ್ಷಿಸಿ ನೋಡಿದರೆ ಇವೆರಡೂ ಪೂರ್ವ ಹೊಯ್ಸಳ ಕಾಲದ ರಚನೆಗಳೆಂದು ಧಾರಾಳವಾಗಿ ಹೇಳಬಹುದು.
ಹೊರವಿನ್ಯಾಸ
ಈ ಬಸದಿಯ ಎದುರಿನ ಪ್ರಾಂಗಣದಲ್ಲಿ ಸುಮಾರು 5 ಅಡಿ ಎತ್ತರದ ಶಿಲ್ಪಕಲಾಕೃತಿಗಳನ್ನು ಮತ್ತು ಬರವಣಿಗೆಯನ್ನು ಹೊಂದಿರುವ ನಾಲ್ಕು ಮೈಗಳ (ಚೌಕಾಕಾರದ) ಒಂದು ಶಿಲಾ ಸ್ತಂಭವನ್ನು ಕಾಣಬಹುದು.ಬಸದಿಗೆ ಮುರಕಲ್ಲಿನ ಪ್ರಾಕಾರಗೋಡೆ ಇದ್ದು, ಹೊರಗಡೆಯಲ್ಲಿ ಸುಮಾರು ಆರು ವೀರಕಲ್ಲುಗಳು ಹಾಗೂ ಹತ್ತು ಶಿಲಾಶಾಸನಗಳು ಇವೆ.
ಪೂಜಾ ವಿಧಾನ
ಪ್ರತಿ ದಿನ ತ್ರಿಕಾಲಗಳಲ್ಲಿಯೂ ಪೂಜೆ ನಡೆಯುತ್ತದೆ. ಕಾರ್ತಿಕ ದೀಪೋತ್ಸವದ ದಿವಸ ವಾರ್ಷಿಕೋತ್ಸವವು ನಡೆಯುತ್ತದೆ. ರಥೋತ್ಸವವೂ ನಡೆಯುತ್ತದೆ. ಇಲ್ಲಿಯ ಇನ್ನೊಂದು ಪ್ರಧಾನ ಶಕ್ತಿ ಎಂದರೆ ಶ್ರೀ ಭೈರವ ಪದ್ಮಾವತಿ ಅಮ್ಮನವರು. ಜೈನ ಹಾಗೂ ಜೈನೇತರ ಸಮಾಜದವರು ಅಮ್ಮನವರಿಗೆ ಬಹಳ ಭಯ, ಭಕ್ತಿಯಿಂದ ನಡೆದುಕೊಳ್ಳುತ್ತಾರೆ. ವಿಶೇಷ ಹರಕೆಗಳನ್ನು ಹೇಳಿ ತಮ್ಮ ಅಭೀಷ್ಟಗಳನ್ನು ಈಡೇರಿಸಿಕೊಂಡು ಬಂದ ಸಾಕಷ್ಟು ಉದಾಹರಣೆಗಳಿವೆ. ಸಾಮಾನ್ಯವಾಗಿ ದೇವಿಗೆ ದಿನವೂ ಹರಕೆಯನ್ನು ಸಮರ್ಪಿಸುವ ಕಾರ್ಯಕ್ರಮ ಇರುತ್ತದೆ.
ಸಂತ ಲೂಕ
ಪ್ರಭು ಯೇಸು ಇಸ್ರಯೇಲ್ ಜನತೆಯ ರಕ್ಷಕ ಮಾತ್ರವಲ್ಲ, ಇಡೀ ಮಾನವಕುಲದ ಉದ್ದಾರಕ. ಈ ಸತ್ಯವೇ ಲೂಕನ ಶುಭಸಂದೇಶಕ್ಕೆ ಪ್ರಧಾನ. "ದೀನದಲಿತರಿಗೆ ಶುಭಸಂದೇಶವನ್ನು ಸಾರಲು ಯೇಸು ಪವಿತ್ರಾತ್ಮರಿಂದ ಅಭಿಷಿಕ್ತರಾದವರು," ಎಂಬುದನ್ನು ಇದರಲ್ಲಿ .ಒತ್ತಿ ಹೇಳಲಾಗಿದೆ. ಬಗೆಬಗೆಯ ಕುಂದು ಕೊರತೆಗಳಿಂದ ಬಳಲುತ್ತಿರುವ ಜನತೆಯ ಬಗ್ಗೆ ಕರುಣೆ ಹಾಗೂ ಅನುಕಂಪದಿಂದ ತುಂಬಿತುಳುಕುತ್ತದೆ ಈ ಸಂದೇಶ.
ಶಾಂತಿಸಂತಸಕ್ಕೂ ಇದರಲ್ಲಿ ಸಾಕಷ್ಟು ಪ್ರಾಮುಖ್ಯತೆ ಕೊಡಲಾಗಿದೆ. ಕ್ರಿಸ್ತೇಸುವಿನ ಆಗಮನ ಮತ್ತು ಆರೋಹಣವನ್ನು ಬಣ್ಣಿಸುವ ಮೊದಲನೆಯ ಹಾಗು ಕೊನೆಯ ಅಧ್ಯಾಯಗಳಲ್ಲಿ ಈ ಗುಣಗಣಿತ್ತದೆ.
ಯೇಸುಸ್ವಾಮಿ ಸ್ವರ್ಗಾರೋಹಣವಾದ ಕ್ರೈಸ್ತವಿಶ್ವಾಸ ಹಾಗೂ ಶ್ರದ್ಡೆ ಹೇಗೆ ಹಬ್ಬಿಹರಡಿತೆಂಬುದನ್ನು ಲೇಖಕ ಲೂಕನು "ಪ್ರೇಷಿತರ ಕಾರ್ಯಕಲಾಪಗಳು" ಎಂಬ ತನ್ನ ಮತ್ತೊಂದು ಕೃತಿಯಲ್ಲಿ ಸವಿಸ್ತಾರವಾಗಿ ನಿರೂಪಿಸಿದ್ದಾನೆ.
ಸ್ನಾನಿಕ ಯೊವಾನ್ನನ ಮತ್ತು ಯೇಸುವಿನ ಜನನ ಹಾಗೂ ಬಾಲ್ಯಗಳ ವೃತ್ತಾಂತವನ್ನು ಈ ಕೃತಿಯಲ್ಲಿ ಮಾತ್ರ ಕಾಣಬಹುದು. ಅಂತೆಯೇ ಯೇಸು ಗಲಿಲೇಯದಿಂದ ಜೆರುಸಲೇಮಿಗೆ ಕೈಗೊಂಡ ಪ್ರಯಾಣದಲ್ಲಿ ಸಂಭವಿಸಿದ ಘಟನೆಗಳ ಕ್ರಮಬದ್ಧ ವರದಿಗೆ ಈ ಕೃತಿ ಅಗತ್ಯ. ದೇವದೂತರ ಗಾನ, ಕುರುಬರ ಭೇಟಿ, ದೇವಾಲಯದಲ್ಲಿ ಬಾಲಕ ಯೇಸುವಿನ ಸಂವಾದ, ಸದಯ ಸಮಾರಿತ, ದುಂದುಗಾರ ಮಗ, ಈ ಮುಂತಾದ ಸಾಧನೆ ಬೋಧನೆಗಳು ಮಿಕ್ಕ ಮೂರು ಶುಭಸಂದೇಶಗಳಲ್ಲಿ ದೊರಕವು. ಪ್ರಾರ್ಥನೆ, ಪವಿತ್ತಾತ್ಮ, ಯೇಸುವಿನ ಸೇವಾವೃತ್ತಿಯಲ್ಲಿ ಮಹಿಳೆಯರ ಪಾತ್ರ ಮತ್ತು ಪಾಪಪರಿಹಾರ ಇವು ಈ ಶುಭಸಂದೇಶದ ವೈಶಿಷ್ಟ್ಯವೆನ್ನಬಹುದು.
ಉಲ್ಲೇಖ
ವರ್ಗ:ಕ್ರೈಸ್ತ ಧರ್ಮ
ಮೈಕೆಲ್ ಜೋರ್ಡಾನ್
ಪರಿಚಯ
ಮೈಕೆಲ್ ಜೆಫ್ರಿ ಜೋರ್ಡಾನ್, ಹುಟ್ಟಿದ್ದು ಫೆಬ್ರವೆರಿ ೧೭ ೧೯೬೩ರ೦ದು.ಆತ ಅಮೆರಿಕದ ನಿವೃತ್ತ ವೃತ್ತಿಪರ ಬ್ಯಾಸ್ಕೆಟ್ಬಾಲ್ ಆಟಗಾರ. ಅವರು ಷಾರ್ಲೆಟ್ ಹಾರ್ನೆಟ್ಸ್ ತ೦ಡದ ಮಾಲಿಕರು ಹಾಗು ಅಧ್ಯಾಕ್ಷರು ಆಗಿ ಕಾರ್ಯ ನಿರ್ವಹಿಸಿದ್ದಾರೆ. ಜೋರ್ಡಾನ್ 'ನ್ಯಾಷನಲ್ ಬ್ಯಾಸ್ಕೆಟ್ಬಾಲ್ ಅಸೋಸಿಯೇಷನ್' ಪ೦ದ್ಯಾವಳಿಯಲ್ಲಿ ಚಿಕಾಗೊ ಬುಲ್ಸ್ ಮತ್ತು ವಾಷಿಂಗ್ಟನ್ ವಿಝಾರ್ಡ್ಸ್ ತ೦ಡಗಳನ್ನು ೧೫ ವರ್ಷಗಳ ಕಾಲ ಆಡಿ ವಿಷ್ವದಲ್ಲೇ ಪ್ರಸಿದ್ದಿ ಹೊ೦ದಿದ್ದಾರೆ. ಜೋರ್ಡಾನ್ ೩ ವರ್ಷಗಳ ಕಾಲ ಡೀನ್ ಸ್ಮಿತ್ ಎ೦ಬವರ ಕೆಳಗೆ ದಕ್ಷಿಣ ಕೆರೊಲಿನ ವಿಶ್ವವಿದ್ಯಾಲಯದಲ್ಲಿ ಆಡಿದ್ದಾರೆ. ಅವರು 'ಟಾರ್ ಹೀಲ್ಸ್' ನ್ಯಾಷ್ನಲ್ ಚ್ಯ೦ಪಿಯನ್ಶಿಪ್ ತ೦ಡದ ಪರವಾಗಿ ೧೯೮೨ರಲ್ಲಿ ಆಡಿದರು. ಜೋರ್ಡಾನ್ ಚಿಕಾಗೊ ಬುಲ್ಸ್ ತ೦ಡವನ್ನು ೧೯೮೪ರಲ್ಲಿ ಸೇರಿಕೊ೦ಡರು. ಜೋರ್ಡಾನ್ ಅದೇ ವರ್ಷದಲ್ಲಿ ಆ ಪ೦ದ್ಯವಳಿಯ ಲೀಗ್ ಸ್ಟಾರ್ ಆಗಿ ಹೊರಬ೦ದರು. ಅವರ ಸಮೃದ್ಧವಾದ ಆಟಕ್ಕೆ ಮತ್ತು ಅವರ ಡ೦ಕ್ ಮಾಡುವ ಸಾಮರ್ಥ್ಯಕ್ಕೆ ಪ್ರೇಕ್ಷಕರು ಮತ್ತು ಅಭಿಮಾನಿಗಳು ಮಾರುಹೋದರು. ಅ೦ದಿನಿ೦ದ ಅವರನ್ನು ಅವರ ಅಭಿಮಾನಿಗಳು ಏರ್ ಜೋರ್ಡಾನ್ ಮತ್ತು ಹಿಸ್ ಏರ್ನೆಸ್ ಎ೦ದು ಕರೆಯಲು ಶುರು ಮಾಡಿದರು. ಅವರ ಡಿಫೆನ್ಸಿವ್ ಆಟಕ್ಕೆ ಬಹಳ ಜನ ಮಾರುಹೋಗಿದ್ದರು ಮತ್ತು ಅವರು ಪ್ರಸಿದ್ದಿ ಹೊ೦ದಲು ಅವರ ಈ ಆಟವೇ ಒ೦ದು ರೀತಿಯ ಕಾರಣವಾಗಿತ್ತು. ೧೯೯೧ರಲ್ಲಿ ಅವರು ತಮ್ಮ ತ೦ಡವಾದ ಚಿಕಾಗೊ ಬುಲ್ಸ್ ಜೊತೆಗೆ ಆ ವರ್ಷದ ಎನ್.ಬಿ.ಎ ಚಾ೦ಪಿಯನ್ಶಿಪ್ ಕೀರಿಟವನ್ನು ಮೊದಲ ಬಾರಿಗೆ ಗೆದ್ದರು. ಅದಾದ ನಒತರ ಸತತವಾಗಿ ೧೯೯೨ ಮತ್ತು ೧೯೯೩ರಲ್ಲಿ ಮತ್ತೆ ಗೆದ್ದು ಹ್ಯಾಟ್ರಿಕ್ ಸಾಧನೆ ಮಾಡಿದ ಕೀರ್ತಿಗೆ ಭಾಜನರಾದರು.
ವೃತ್ತಿಪರ ಜೀವನ
ಮೈಕಲ್ ಜೋರ್ಡಾನ್ ತನ್ನ ವೃತ್ತಿ ಜೀವನದಲ್ಲಿ ಹಲವಾರು ಪ್ರಶಸ್ತಿಗಳನ್ನು ಮತ್ತು ಹಲವಾರು ಹಿರಿಮೆಗೆ ಹೆಸರಾಗಿದ್ದಾರೆ. ಅದರಲ್ಲಿ ೫ ಬಾರಿ 'ಎ೦.ವಿ.ಪಿ' ಪ್ರಶಸ್ತಿ, ೧೦ ಸಲ 'ಎನ್.ಬಿ.ಎ ಆಲ್-ಸ್ಟಾರ' ಪ೦ದ್ಯದಲ್ಲಿ ಭಾಗಿಯಾಗಿದ್ದಾರೆ. ೩ ಬಾರಿ ಎನ್.ಬಿ.ಎ ಅಲ್-ಸ್ಟಾರ ಪ೦ದ್ಯದ ಎ೦.ವಿ.ಪಿ ಪ್ರಶಸ್ತಿಗೆ ಭಾಜನರಾಗಿದ್ದರೆ, ೧೦ ಸಲ ಹೆಚ್ಚು ಅ೦ಕಗಳಿಸಿದ ಕಿರೀಟ, ೩ ಬಾರಿ ಸ್ಟೀಲ್ ಪ್ರಶಸ್ತಿ, ೬ ಬಾರಿ 'ಎನ್.ಬಿ.ಎ ಫೈನಲ್ಸ್ ಎ೦.ವಿ.ಪಿ' ಪ್ರಶಸ್ತಿಯನ್ನು ಗಳಿಸುವಲ್ಲಿ ಯಶಸ್ವಿಯಾಗಿದ್ದಾರೆ. ಹಾಗು ೧೯೯೮ರಲ್ಲಿ ಆ ವರ್ಷದ ಎನ್.ಬಿ.ಎ ಪ೦ದ್ಯಾವಳಿಯ 'ಬೆಸ್ಟ್ ಡಿಫೆನ್ಸಿವ್' ಆಟಗಾರ ಎ೦ಬ ಹೆಗ್ಗಳಿಕೆ ಅವರಿಗಿದೆ. ಜೋರ್ಡಾನ್ ಈ ಎಲ್ಲಾ ಹೆಗ್ಗಳಿಕೆ ಮತ್ತು ಹೆಸರನ್ನು ಬಿಟ್ಟು ಅವರು ಇಲ್ಲಿಯ ತನಕ ಪ್ರತೀ ಪ೦ದ್ಯಾವಳಿಯ ಅತೀ ಹೆಚ್ಚು ಅ೦ಕಗಳ ಸರಾಸರಿಯನ್ನು ಹೊ೦ದಿದ್ದಾರೆ (೩೦.೧೨ ಅ೦ಕಗಳು) ಮತ್ತು ಅತೀ ಹೆಚ್ಚು ವೃತ್ತಿಪರ ಅ೦ಕಗಳ ಸರಾಸರಿಯ ದಾಖಾಲೆ ಅವರ ಪಾಲಿಗಿದೆ (೩೩.೪೫ ಅ೦ಕಗಳು ಪ್ರತೀ ಪ೦ದ್ಯಕ್ಕು). ೧೯೯೯ರಲ್ಲಿ ಜೋರ್ಡಾನ್ ರನ್ನು ೨೦ನೇ ಶತಮಾನದ ದಕ್ಷಿಣ ಅಮೇರಿಕ ಕ೦ಡ ಅತ್ಯುತ್ತಮ ಆಟಗಾರನೆ೦ದು 'ಇ.ಎಸ್.ಪಿ.ಎನ್' ಘೋಷಿಸಿತು. ಜೋರ್ಡಾನ್ ಎರಡು ಬಾರಿ 'ಎನ್.ಬಿ.ಎ ಹಾಲ್ ಅಫ್ ಫೇಮ್' ಹೆಗ್ಗಳಿಕೆಗೆ ಸೇರ್ಪಡೆಯಾಗಿದ್ದಾರೆ.
ನಿವೃತ್ತಿಯ ದಿನಗಳು
ಜೊರ್ಡಾನ್ ೧೯೯೩-೯೪ರ ಎನ್.ಬಿ.ಎ ಪ೦ದ್ಯಾವಳಿಯಿ೦ದ ಹೊರಬಿದ್ದು ಬ್ಯಾಸ್ಕೆಟ್ ಬಾಲ್ ಆಟದಿ೦ದ ನಿವೃತ್ತಿ ಹೊ೦ದಿದರು. ಇದಕ್ಕೆ ಕಾರಣ ಅವರು ಬೇಸ್ ಬಾಲ್ ಆಟದಲ್ಲಿ ತಮ್ಮ ವೃತ್ತಿ ಶುರು ಮಾಡಬೇಕೆ೦ದಿದ್ದರು ಆದರೆ ಮತ್ತೆ ೧೯೯೫ರಲ್ಲಿ ತಮ್ಮ ತವರು ತ೦ಡವಾದ ಚಿಕಾಗೊಗೆ ವಾಪಸದರು. ಹಾಗೆ ಮತ್ತೆ ಮು೦ದಿನ ಮೂರು ವರ್ಷಗಳಲ್ಲಿ ಮತ್ತೆ ಮೂರು ಚಾ೦ಪಿಯನ್ಶಿಪ್ ಕಿರೀಟವನ್ನು ಬುಲ್ಸ್ ತ೦ಡಕ್ಕೆ ತ೦ದಿತ್ತರು, ೧೯೯೫-೯೬ರ ಪ೦ದ್ಯಾವಳಿಯ ದಖಲೆಯ ಪ್ರಕಾರ ಅವರು ಆ ವರ್ಷ ೭೨ ರೆಗುಲರ್ ಪ೦ದ್ಯಗಳನ್ನು ಗೆದ್ದು ಅತೀ ಹೆಚ್ಚು ಪ೦ದ್ಯ ಗೆದ್ದಿರುವ ಹೆಗ್ಗಳಿಕೆಗೆ ಭಾಜನರಾಗಿದ್ದಾರೆ. ಜೋರ್ಡಾನ್ ಮತ್ತೆ ಎರಡನೇ ಬಾರಿಗೆ ೧೯೯೮ರಲ್ಲಿ ನಿವೃತ್ತಿ ಹೊ೦ದಿದರು ಆದರೆ ಮತ್ತೆ ೨೦೦೧-೨೦೦೩ರವರೆಗೆ ವಾಷಿ೦ಗ್ಟನ್ ವಿಝಾರ್ಡ್ಸ್ ತ೦ಡವನ್ನು ಸೇರಿದರು.
ಸಾಧನೆ
ಜೋರ್ಡಾನ್ ತಮ್ಮ ಆಟದ ಮೂಲಕವಲ್ಲದೆ ತಮ್ಮ ಹೆಸರಿನಲ್ಲಿ ಬ೦ದ ಹಲವಾರು ಉತ್ಪನ್ನಗಳು ಬಾರಿ ಹೆಸರುವಾಸಿಯಾಗಿವೆ. ಅದರಲ್ಲಿ ೧೯೮೫ರಲ್ಲಿ ಬಿಡುಗಡೆಯಾದ ನೈಕಿ ಏರ-ಜೋರ್ಡಾನ್ ಸ್ನೀಕರ್ಸ್ ಬಹಳ ಹೆಸರು ಮಾಡಿತ್ತು ಮತ್ತು ಈಗಿನ ಯುವ ಪೀಳಿಗೆ ಅದಕ್ಕೆ ಮಾರುಹೋಗಿದ್ದಾರೆ. ಇಷ್ಟೆ ಅಲ್ಲದೆ ಜೋರ್ಡಾನ್ ೧೯೯೬ರಲ್ಲಿ ಬಿಡುಗಡೆಯಾದ 'ಸ್ಪೇಸ್ ಜಾಮ್' ಎ೦ಬ ಚಲನಚಿತ್ರದಲ್ಲೂ ಪಾತ್ರ ನಿರ್ವಹಿಸಿದ್ದಾರೆ. ೨೦೧೫ರ ದಾಖಾಲತಿಗಳ ಪ್ರಕಾರ, ಎನ್.ಬಿ.ಎ ಫ್ರಾ೦ಚೈಸಿಯ ಮೌಲ್ಯ ಏರಿದಾಗ ಜೋರ್ಡಾನ್ ಎನ್.ಬಿ.ಎ ಕ೦ಡ ಶ್ರೀಮ೦ತ ಆಟಗಾರ ಹಾಗೂ ಆಫ್ರಿಕ-ಅಮೇರಿಕಾದ ಎರಡನೇ ಶ್ರೀಮ೦ತ ಕ್ರೀಡಾಪಟು ಎ೦ಬ ಹೆಗ್ಗಳಿಕೆಗೆ ಭಾಜನರಾಗಿದ್ದಾರೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಘೋಟುಲ್
ಘೋಟುಲ್ ಎಂಬುದು ಬುಡಕಟ್ಟು ಜನಾಂಗದವರು ಕಟ್ಟುಕೊಳ್ಳುವ ಒಂದು ವಿಸ್ತಾರವಾದ ಗುಡಿಸಲು. ಘೋಟುಲ್ ಅನ್ನು ಮಣ್ಣಿನಿಂದ ಅಥವಾ ಮರಗಳಿಂದ ಮಾಡಲಾಗುತ್ತದೆ. ಇವುಗಳನ್ನು ಗೊಂಡರು ಮತ್ತು ಮುರಿಯಾ ಪಂಗಡದವರು ವಾಸಿಸುವ ಛತ್ತೀಸ್ ಗಢ, ಮಧ್ಯಪ್ರದೇಶ, ಮಹಾರಾಷ್ಟ್ರ ಮತ್ತು ಆಂಧ್ರಪ್ರದೇಶ ರಾಜ್ಯಗಳಲ್ಲಿ ಕಾಣಬಹುದು.
ಇತಿಹಾಸ ಮತ್ತು ಕಾರ್ಯ ಚಟುವಟಿಕೆಗಳು
ಘೋಟುಲ್ ಅಲ್ಲಿ ಒಬ್ಬ ಹಿರಿಯ ಸಂಚಾಲಕ ಇರುತ್ತಾನೆ. ಇದರ ಸದಸ್ಯರು ಅವಿವಾಹಿತ ಗಂಡು ಮತ್ತು ಹೆಣ್ಣು ಮಕ್ಕಳು. ಹೆಣ್ಣು ಮಕ್ಕಳನ್ನು ಮೋತಿಯಾರಿಯರೆಂದೂ ಗಂಡು ಮಕ್ಕಳನ್ನು ಚೆಲಿಕರರೆಂದೂ ಕರೆಯುವರು. ಇಲ್ಲಿ ಅವರಿಗೆ ಶಿಸ್ತು, ಸ್ವಚ್ಛತೆ ಮತ್ತು ಇತರೆ ಶ್ರಮದ ಕೆಲಸಗಳನ್ನು ಕಲಿಸಲಾಗುತ್ತದೆ. ತಮ್ಮ ಬಗ್ಗೆ, ತಮ್ಮ ಪಂಗಡದ ಬಗ್ಗೆ ಹೆಮ್ಮೆ ಪಡುವುದನ್ನೂ, ತಮ್ಮನ್ನು ಮತ್ತು ತಮ್ಮ ಹಿರಿಯರನ್ನೂ ಗೌರವಿಸುವದನ್ನು ಕಲಿಸಲಾಗುತ್ತದೆ. ಸಮಾಜದ ಕೆಲಸವನ್ನು ಮಾಡುವುದು ಗೌರವಯುತವಾದದ್ದೆಂದು ಹೇಳಿಕೊಡಲಾಗುತ್ತದೆ.
ಘೋಟುಲ್ ನ ಹುಡುಗರು ಮದುವೆ ಸಮಾರಂಭಗಳಿಂದ ಹಿಡಿದು ಅಂತ್ಯ ಸಂಸ್ಕಾರದವರೆಗಿನ ಎಲ್ಲಾ ಕೆಲಸ ಕಾರ್ಯಗಳಲ್ಲಿ ಸಹಾಯಕರಾಗುತ್ತಾರೆ. ಕಥೆ ಹೇಳುವುದು,  ಶಿಕಾರಿ ಹೊರಡುವುದು, ಒಗಟು ಕೇಳುವುದೂ ಸೇರಿದಂತೆ ನಾನಾ ತರಹದ ಚಟುವಟಿಕೆಗಳನ್ನು ನಡೆಸುತ್ತಾರೆ.
ಘೋಟುಲ್ ಅಲ್ಲಿ ಹದಿ ಹರೆಯದವರು ತಮಗೆ ಇಷ್ಟವಾದ ಸಂಗಾತಿಯನ್ನು ಆಯ್ಕೆ ಮಾಡಿಕೊಳ್ಳಬಹುದು.
ಉಲ್ಲೇಖ
ವರ್ಗ:ಜನಾಂಗಗಳು
ದುರಗ ಮುರುಗಿ
ಮುನ್ನುಡಿ
ದುರುಗ ಮುರುಗಿಯು ಉತ್ತರ ಕರ್ನಾಟಕ ಭಾಗದ ಒಂದು ವಿಶಿಷ್ಟ ಕಲೆ. ಉತ್ತರ ಕರ್ನಾಟಕ ಭಾಗದಲ್ಲಿ ಈ ಕಲೆಯನ್ನು ದುರುಗ ಮುರುಗಿಯೊಂದೂ, ಮುರುಗಮ್ಮನಾಡಿಸುವವರು ಎಂದು, ದಕ್ಷಿಣ ಕರ್ನಾಟಕದಲ್ಲಿ ಉರು ಮಾರಿಯಮ್ಮ ಅಥವಾ ಕೊಲ್ಲಾಪುರದಮ್ಮ ಎಂಬ ವಿವಿಧ ಹೆಸರುಗಳಲ್ಲಿ ಕರೆಯಲಾಗುವುದು. ಈ ಕಲೆ ಜನರಿಗೆ ತುಂಬಾ ವಿಶಿಷ್ಟವಾದದ್ದು. ಯಾಕೆಂದರೆ ಮಾರಮ್ಮನ ರೂಪದ ಈ ದೇವತೆ ಒಂದು ಕಡೆ ನೆಲೆ ನಿಲ್ಲುವವಳಲ್ಲ, ಊರೂರು ಸುತ್ತುವಳು ಎಂಬ ನಂಬಿಕೆ. ದುರುಗ ಮುರುಗಿಯವರು ಅಥವಾ ಮುರುಗಮ್ಮದವರು ಎಂದೇ ಕರೆಯುಲಾಗುವ ಒಂದು ವಿಶೇಷ ಜನಾಂಗ ತಮ್ಮ ದೇವತೆಯನ್ನು ಪೆಟ್ಟಿಗೆಯಲ್ಲಿಟ್ಟು, ಅದನ್ನು ಹೊತ್ತುಕೊಂಡು ಊರಾಡುತ್ತಾರೆ. ಊರಾಡುವ ಸಂದರ್ಭದಲ್ಲಿ ಪೆಟ್ಟಿಗೆಯನ್ನು ಹೊತ್ತು ಉರುಮೆ ಅಥವಾ ಅರೆ ವಾದ್ಯದ ಬಡಿತಕ್ಕೆ ತಕ್ಕಂತೆ ಕುಣಿಯುವುದಲ್ಲದೆ, ಪೋತುರಾಜನ ವೇಷ ಹಾಗು ಸೋಮನ ಮುಖವಾಡ ಪ್ರದರ್ಶನ ಕೂಡ ನೀಡುತ್ತಾರೆ. ಇವರಲ್ಲಿ ಪೆಟ್ಟಿಗೆ ದುರುಗ ಮುರುಗಿಯವರು ಹಾಗೂ ಬುಟ್ಟಿ ದುರುಗ ಮುರುಗಿಯರೆಂದು ಎರಡು ವಿಧ. ಬುಟ್ಟಿ ದುರುಗ ಮುರುಗಿಯವರು ಬುಟ್ಟಿಯಲ್ಲಿ ತಮ್ಮ ದೇವರನ್ನಿಟ್ಟು ಹೊತ್ತು ಊರಾಡುತ್ತಾರೆ.
ಇತಿಹಾಸ
ಪಶುಪಾಲನಾ ಹಂತದ ಹಲವು ಜನವರ್ಗಗಳು ತಾವು ಒಂದು ಕಡೆ ಖಾಯಂ ಆಗಿ ನೆಲೆ ನಿಲ್ಲುವುದಕ್ಕೆ ಮೊದಲು ಅಲೆಮಾರಿಗಳಾಗಿದ್ದರು. ಅಂತಹ ಸಂಧರ್ಭಗಳಲ್ಲಿ ತಾವು ನಂಬಿದ ದೇವರ ಪ್ರತಿರೂಪವನ್ನು ಪೆಟ್ಟಿಗೆಯಲ್ಲಿಟ್ಟು ತಮ್ಮ ಜೊತೆ ಹೊತ್ತು ಹೋಗುತ್ತಿದ್ದರು. ಅನೇಕ ಅಲೆಮಾರಿ ಜನವರ್ಗ ಒಂದಾನೊಂದು ಕಾಲಕ್ಕೆ ಈ ಪದ್ಧತಿ ಅನುಸರಿಸುವುದನ್ನು ಕೆಲ ವಿದ್ವಾಂಸರು ಧೃಡ ಪಡಿಸುತ್ತಾರೆ. ಆದರೆ ಇಂತಹ ವಲಸೆ ಜನವರ್ಗ ಕೂಡ ಖಾಯಂ ಪ್ರವಾಸಿಗಳಾಗಿ ಮಾರ್ಪಟ್ಟಿರುವುದರಿಂದ ಹೊತ್ತು ತಿರುಗುವ ಪೆಟ್ಟಿಗೆ ದೇವತೆಗಳನ್ನು ನಾವು ಕಾಣಲಾಗುತ್ತಿಲ್ಲಾ. ಆದರೆ ಆಡು ಬಲ್ಲರು ಮತ್ತು ಮ್ಯಾಸ ಬೇಡರಲ್ಲಿ ಈಗಲೂ ನೆಲೆಗೊಂಡ, ಆದರೆ ಪೆಟ್ಟಿಗೆಯಲ್ಲೇ ಇಟ್ಟು ಪೂಜಿಸುವ ದೇವತೆಗಳನ್ನು ಕಾಣಬಹುದು. ಅಂತಹ ಜನವರ್ಗದ ಕಾವಲುಗಳಾಗಿ ಪೆಟ್ಟಿಗೆ ದೇವರನ್ನು ಹೊತ್ತು, ಜನವಿರುವ ಕಡೆಗೆ ಹೋಗಿ ಆರಾಧನೆಗೆ ಒಳಪಡುತ್ತಿದ್ದ ಒಂದು ಗುಂಪು ಒಂದು ಜನಾಂಗವಾಗಿ ಮಾರ್ಪಟ್ಟಿತೇ ಎಂಬ ಬಗ್ಗೆ ಚಿಂತಿಸುವ ಅವಶ್ಯಕತೆ ಇದೆ.
ಆಚರಣೆ
ಮೊದಲು ಊರಿನ ಒಂದು ಬೀದಿಯ ವಿಶಾಲ ಸ್ಥಳದಲ್ಲಿ ಪೆಟ್ಟಿಗೆಯನ್ನು ಪ್ರತಿಷ್ಠಾಪಿಸಿ, ಗಂಟೆ ಸದ್ದು ಮಾಡಲಾಗುತ್ತಾದೆ. ಹೆಂಗಸರು ಗುರುಮೆ ಸದ್ದು ಮಾಡುತ್ತಾ ಮುರಗಮ್ಮನ ಸ್ತುತಿ ಹಾಡುತ್ತಾ ಗಂಡಸರು ಒಂದೆರಡು ಬಾರಿ ಚಾವಟಿಯಿಂದ ತನ್ನ ಬರಿ ಮೈಗೆ ಹೊಡೆದುಕೊಂಡು ದೇವರನ್ನು ಹೊಗಳುತ್ತಾರೆ.
ಮರಗಮ್ಮ ಬಂದಾಳ್ರೇ ಯವ್ವಾ
ದುರುಗಮ್ಮ ಬಂದಾಳ್ರೇ ಯವ್ವಾ
ತಾಯಿ ಬಂದಾಳ ಬರ್ರೇ ಯವ್ವಾ
ಬರ್ರೇ ತಾಯಿ ಬರ್ರೇ ತಾಯಿ
ಬುರು ಬುರು ಪೋಚಮ್ಮ ಬಂದಾಳ ಬರ್ರೇ ಯವ್ವ
ಕಂವಟಿಗಿ ಮುರಗಮ್ಮ ಆವ್ಲಾರ ದುರ್ಗಮ್ಮ ಬಂದಾಳ
ಆಲಳ್ಳಿ ಮರಗಮ್ಮ ಬಂದಾಳ ಬರ್ರೇ ತಾಯೀ
ಬಸಪಟ್ಟಣ ಮರಗಮ್ಮ ಬಂದಾಳ ನೋಡ್ರೇ ಯವ್ವಾ
ಹೀಗೆ ಸ್ತುತಿ ಮಾಡುತ್ತಾ ಚಾವಟಿ ಎಟು ಹೊಡೆದುಕೊಳ್ಳುವ ಈ ಪೋತರಾಜ ತನ್ನ ಪೆಟ್ಟಿಗೆ ಇಟ್ಟಲ್ಲಿಂದ ಆ ಬೀದಿಯ ಅಂತ್ಯದ ವರೆಗೆ ಕರೆಯುತ್ತಾನೆ. ಅಂದರೆ ಉರುಮೆ ವಾದ್ಯದದ ಗತಿಗೆ ತಕ್ಕಂತೆ ಹೆಜ್ಜೆ ಹಾಕುತ್ತಾ, ಕೈಲಿ ಹಿಡಿದ ಚಾವಟಿಯನ್ನು ಎತ್ತಿ ತಿರುಗಿಸುತ್ತಾ ಆ ಚಾವಟಿಯನ್ನು ಎರಡು ಕೈಗಳಿಂದ ಹಿಡಿದು ಹಿಂಡುತ್ತಾ, ಲಘುವಾಗಿ ನರ್ತಿಸುತ್ತಾನೆ. ಮಧ್ಯೆ ಮಧ್ಯೆ ಆವೇಶ ಬಂದವನಂತೆ ಚಾವಟಿಯಿಂದ ಪಟಪಟನೆ ಮೈಗೆ ಹೊಡೆದುಕೊಳ್ಳುತ್ತಾನೆ. ಕೆಲವೊಮ್ಮೆ ರಕ್ತ ಕೂಡ ವಸರುತ್ತದೆ. ಈ ರೀತಿಯ ಒಂದು ವೇಷ ಆದ ಮೇಲೆ ಮುಖಕ್ಕೆ ಮುಖವಾಡ ಹಾಕಿಕೊಂಡು ಉರುಮೆ ಗತಿ ತಕ್ಕಂತೆ ನರ್ತಿಸುತ್ತಾನೆ. ಉತ್ತರ ಕರ್ನಾಟಕ ಭಾಗಗಳಲ್ಲಿ ಚೌಡಿಯ ಮುಖವಾಡವನ್ನು, ದಕ್ಷಿಣ ಭಾಗಗಳಲ್ಲಿ ಸೋಮನ ಮುಖವಾಡ ಹಾಕಿಕೊಂಡು ದೈಯ್ಯಧಪ್ಪ... ದೈಯಧಕ್ಕ ಎನ್ನುತ್ತಾ ಅಭಿನಯಿಸುತ್ತಾರೆ. ಊರ ಜನ ಈ ವೇಶ ನೋಡಲು ಸೇರುತ್ತಾರೆ. ಹೆಣ್ಣು ಮಕ್ಕಳು ಮರದಲ್ಲಿ ರಾಗಿ, ಜೋಳ, ಕಾಳು ಮುಂತಾದ ಧವಸ ಧಾನ್ಯಗಳನ್ನು ತುಂಬಿ ತಂದು ದೇವತೆಗೆ ಅರ್ಪಿಸುತ್ತಾರೆ. ಪೂಜಾರಿ ಅರ್ಥಾತ್ ಪೋತರಾಜ ಅವರ ಮೊರಕ್ಕೆ ಭಂಡಾರ ಹಚ್ಚಿ ಹಿಂದೆ ಕೊಡುತ್ತಾನೆ. ಆ ಭಂಡಾರವನ್ನು ಆನಂತರ ಮನೆ ಮಕ್ಕಳಿಗೆಲ್ಲಾ ಹಚ್ಚಲಾಗುತ್ತದೆ. ಹೀಗೆ ಆಗಾಗ ಬರುವ ದೇವತೆಗೆ ಕೆಲವರು ಹರಕೆ ಹೊರುವುದುಂಟು. ಅಂತವರು ಆ ಮಾರಮ್ಮನಿಗೆ ಕಾಲುಕಡಗ, ಗೆಜ್ಜೆ, ಚೈನು ಆಟಿಕೆ ಸರ, ಬೆಳ್ಳಿಯ ಕಾಸಿನ ಸರ, ತೋಳುಭಂದಿ ಮುಂತಾದ ಒಡವೆಗಳನ್ನು ಅರ್ಪಿಸುವುದುಂಟು. ಸಾಮಾನ್ಯವಾಗಿ ಆ ಪೂಜಾರಿ ಅವುಗಳನ್ನು ತನ್ನ ಪೆಟ್ಟಿಗೆಯ ಮುಂಭಾಗದಲ್ಲಿ ನೇತು ಬಿಟ್ಟು ಅಲಂಕರಿಸುತ್ತಾನೆ. ಪ್ರತೀ ಊರಿಗೆ ಹೋದಾಗಲೂ ಇಂತಿಂತ ಒಡವೆಗಳನ್ನು ಈಂತಿಂತ ಊರವರು ಕೊಟ್ಟರೆಂದು ಹೇಳಿ ಅವರಿಗೆ ಒದಗಿದ ಕಷ್ಟ ಪರಿಹಾರ ಬಗೆಯನ್ನು ಹೊಗಳುತ್ತಾನೆ.
'''ಇದು ಗೌಡ್ರ ಮಲ್ಲವ್ವ ಮಾಡಿಸಿಕೊಟ್ಟಾಳ ಬೆಳ್ಳಿ ಬಟ್ಟಾಳ...
ಇದು ಲಕ್ಕವ್ವ ಕೊಟ್ಟಾಳ ಬೆಳ್ಳಿ ಛತ್ತಿಕೀ..
ಇದು ಗಂಗಾಬಾಯಿ ಕೊಟ್ಟಾಳ ಬೆಳ್ಳಿ ಕಣ ಬಟ್ಟಾಳಾ...
ಇದು ಗೌರವ್ವ ಮಾಡಿಸಿ ಕೊಟ್ಟಾಳ ಬೆಳ್ಳಿ ನತ್ತೂ'''
ಹೀಗೆ ಅವನ ಹೊಗಳಿಕೆ ನಡೆಯುತ್ತದೆ. ಅವನಿಗೆ ಬರುವ ಭಿಕ್ಷೆ ಹಾರೈಕೆ ಬಂದ ಮೇಲೆ ಮತ್ತೆ ಪೆಟ್ಟಿಗೆಯನ್ನು ಹೊತ್ತು ಮುಂದಿನ ಬೀದಿಗೆ ಹೋಗುತ್ತಾನೆ. ಈ ದೇವತೆ ಆಗಾಗ ಊರಿಗೆ ಬಂದು ಹೋಗುವುದರಿಂದ ರೋಗರುಜಿನ ದೂರವಾಗುತ್ತದೆಂದು ಜನ ನಂಬುತ್ತಾರೆ. ಇದಲ್ಲದೇ ಇತರೆ ಗ್ರಾಮ ದೇವತೆಯರ ಹಬ್ಬ ಜಾತ್ರೆಗಳಲ್ಲಿ ಊರಿಮಾರಮ್ಮನ ಅಥವಾ ಮುರಗಮ್ಮನನ್ನು ಒಂದು ಗೊತ್ತಾದ ಸ್ಥಳದಲ್ಲಿಟ್ಟು ಮೇಲ್ಕಾಣಿಸಿದಂತೆ ಪ್ರದರ್ಶಿಸುವ ಪದ್ದತಿಯೂ ಇದೆ.
ವೇಷ ಭೂಷಣ, ವಾದ್ಯ
ಇವರ ವೇಷಭೂಷಣಗಳು ವಿಚಿತ್ರವಾಗಿಯೇ ಇರುತ್ತವೆ. ಮುಖಕ್ಕೆ ಅರಿಶಿಣ, ಹಣಗೆ ದೊಡ್ಡದಾಕಾರದ ಕುಂಕುಮ, ಕಾಡಿಗೆ, ಪೊದೆ ಮೀಸೆ, ಎದೆಗೂ ಅರಿಶಿಣ, ಕುಂಕುಮ ಭಂಡಾರದ ಲೇಪನ, ಕೈ ರೆಟ್ಟಿಗೆ ಬೆಳ್ಳಿಯ ಕಡಗ, ನಡುವಿಗೆ ದಪ್ಪ ಗೆಜ್ಜೆಯ ಸರ, ಕಾಲಿಗೆ ಪೊದೆ ಗೆಜ್ಜೆ ಸಾಮಾನ್ಯವಾಗಿ ಸೀರೆಯನ್ನು ನೀರಿಗೆಯಾಗಿ ಕಚ್ಚೆ ರೀತಿಯಲ್ಲಿ ಕಟ್ಟಿದ ಕಾಸೆ, ಕೈಯಲ್ಲಿ ಚಾವಟಿ ಅಥವಾ ಚಡಿ - ಇವು ಪೆಟ್ಟಿಗೆ ಹೊತ್ತ ಪೂಜಾರಿಯ ವೇಷ. ಅವನ ಜೊತೆ ಬರುವ ಹೆಣ್ಣಿನದ್ದು (ಸಾಮಾನ್ಯವಾಗಿ ಹೆಂಡತಿ) ಬೇರೆಯದ್ದೇ ಚಿತ್ರ. ಮಾಮೂಲಿ ಹೆಂಗಸರ ವೇಷವಾದರೂ ಕೈಗೆ ಕಡಗ, ನಡುವಿಗೆ ಡಾಬು, ಮೂಗುತಿ ಹಾಗೂ ವಿವಿಧ ಬೆಳ್ಳಿಯ ಒಡವೆಗಳಿರುತ್ತವೆ. ನಡುವಿನ ಒಂದು ಕಡೆ ಬಟ್ಟೆಯಲ್ಲಿ ತೂಗು ಹಾಕಿಕೊಂಡ ಮಗು, ಇನ್ನೊಂದು ಕಡೆ ಭಿಕ್ಷೆ ಸಂಗ್ರಹಿಸುವ ಅಸುಬೆ ಚೀಲ, ಕುತ್ತಿಗೆಗೆ ನೇತು ಹಾಕಿಕೊಂಡ ಅರೆ ಅಥವಾ ಉರುಮೆ ವಾದ್ಯ. ಎರಡು ಕಡೆ ತೆಳುವಾದ ಚರ್ಮವನ್ನು ಹೊಂದಿದ ಉರುಮೆ ವಾದ್ಯವನ್ನು ಒಂದು ಕಡೆಯಿಂದ ಬಡಿಯುತ್ತಾ ಇನ್ನೊಂದು ಕಡೆಯಿಂದ ಜಜ್ಜುತ್ತಾರೆ. ಉಜ್ಜುವ ಕಡೆಯಿಂದ ದರ್ರಬುರ್ರಾ ಎಂದ ಶಬ್ಧ ಬಂದರೆ ಬಡಿಯುವ ಕಡೆಯಿಂದ ಢಮ್ಮ ಢಮ್ಮಿ, ಢಮ್ಢ ಢಮ್ಮಿ ಎಂಬ ಶಬ್ಧ ಬರುತ್ತದೆ. ಈ ಶಬ್ಧವನ್ನು ಕೇಳಿ ಬಂತೆಂದರೆ ಊರಮ್ಮ ಬಂದಳೆಂದು ಜನ ಗುರುತಿಸುತ್ತಾರೆ.
ಉಲ್ಲೇಖ
ವರ್ಗ:ಜಾನಪದ ವರ್ಗ:ಎಸ್.ಡಿ.ಎಂ. ಉಜಿರೆ ವಿದ್ಯಾರ್ಥಿಗಳು ಸಂಪಾದಿಸಿದ ಲೇಖನಗಳು
ಭಾರತರು
ಭಾರತರು ಋಗ್ವೇದದಲ್ಲಿ ಉಲ್ಲೇಖಿಸಲ್ಪಟ್ಟ ಒಂದು ಬುಡಕಟ್ಟಾಗಿದ್ದರು. ಇವರ ಉಲ್ಲೇಖ ವಿಶೇಷವಾಗಿ ಭಾರತ ಋಷಿಗಳಾದ ವಿಶ್ವಾಮಿತ್ರರಿಗೆ ಆರೋಪಿಸಲಾದ ಮಂಡಲ ೩ರಲ್ಲಿ ಆಗಿದೆ. ಭಾರತರು ಕ್ರಿ.ಪೂ. ಎರಡನೇ ಸಹಸ್ರಮಾನದಲ್ಲಿ ರಾವಿ ನದಿಯ ಸುತ್ತ ವಾಸಿಸುತ್ತಿದ್ದ ವೈದಿಕ ಬುಡಕಟ್ಟಾಗಿದ್ದರು ಎಂದು ವಿದ್ವಾಂಸರು ನಂಬುತ್ತಾರೆ. ಭಾರತ ಶಬ್ದವನ್ನು ಅಗ್ನಿ (ಅಕ್ಷರಶಃ, "ಕಾಪಾಡಬೇಕಾದುದು", ಅಂದರೆ ಮನುಷ್ಯರ ಆರೈಕೆಯಿಂದ ಜೀವಂತವಾಗಿರಿಸಬೇಕಾದ ಬೆಂಕಿ) ಮತ್ತು ಮಂಡಲ ೨ರಲ್ಲಿ ರುದ್ರನ ಒಂದು ಹೆಸರಾಗಿಯೂ ಬಳಸಲಾಗುತ್ತದೆ.
ಮಂಡಲ ೭ (೭.೧೮ ಇತ್ಯಾದು) ಭಾರತರು ದಾಶರಾಜ್ಙ ಯುದ್ಧದಲ್ಲಿ ಭಾಗವಹಿಸಿದರು ಮತ್ತು ವಿಜಯಿಗಳಾದರು ಎಂದು ಉಲ್ಲೇಖಿಸುತ್ತದೆ. ಈ ಯುದ್ಧದಲ್ಲಿ ಭಾರತರ ಮುಖಂಡ ಸುದಾಸನ ವಿಜಯದ ಕಾರಣ, ಭಾರತರು ಕುರುಕ್ಷೇತ್ರ ಪ್ರದೇಶದಲ್ಲಿ ನೆಲೆಸಲು ಸಾಧ್ಯವಾಯಿತು. ವಿವಿಧ ವೈದಿಕ ಬುಡಕಟ್ಟುಗಳ ನಡುವಿನ ಮುಂಚಿನ ಅಧಿಕಾರ ಸಂಘರ್ಷಗಳಲ್ಲಿ ಇವರು ಯಶಸ್ವಿಯಾಗಿದ್ದರು ಎಂದು ತೋರುತ್ತದೆ. ಹಾಗಾಗಿ ವೈದಿಕೋತ್ತರ ಸಂಪ್ರದಾಯದಲ್ಲಿ (ಮಹಾಭಾರತ), ಸಂಪೂರ್ಣ ಭಾರತದ ಪ್ರಾಚೀನ ವಿಜೇತನಾದ, ನಾಮಸೂಚಕ ಪೂರ್ವಜನು ಸಾಮ್ರಾಟ ಭರತನಾಗುತ್ತಾನೆ. ಇವನ ರಾಜ್ಯವನ್ನು ಭಾರತ ಎಂದು ಕರೆಯಲಾಗುತ್ತದೆ. ನಂತರ ಭಾರತದ ಅರಸನು ಪುರು ಅರಸನೊಂದಿಗೆ ಮೈತ್ರಿ ಮಾಡಿ ಅವನನ್ನು ಕೂಡಿಕೊಂಡು ಕುರು ರಾಜ್ಯವನ್ನು ರಚಿಸಿದನು. ಇಂದು ಭಾರತ ಎಂಬುದು ನಮ್ಮ ದೇಶದ ಒಂದು ಅಧಿಕೃತ ಹೆಸರಾಗಿದೆ.
ಉಲ್ಲೇಖಗಳು
ವರ್ಗ:ಭಾರತದ ಇತಿಹಾಸ
ಲೆಬ್ರಾನ್ ಜೇಮ್ಸ್
ಪರಿಚಯ
ಲೆಬ್ರಾನ್ ರೆಮಾನ್ ಜೇಮ್ಸ್, ಹುಟ್ಟಿದ್ದು ಡಿಸೆ೦ಬರ್ ೩೦ ೧೯೮೪ರ೦ದು, ಆತ ಅಮೇರಿಕದ ಪ್ರಸಿದ್ದ ವೃತ್ತಿಪರ ಬ್ಯಾಸ್ಕೆಟ್ಬಾಲ್ ಆಟಗಾರ. ಆತ 'ಕ್ಲೀವ್ ಲಾ೦ಡ್ ಕೆವಿಲಿಯರ್ಸ್' ತ೦ಡವನ್ನು ನ್ಯಾಷನಲ್ ಬ್ಯಾಸ್ಕೆಟ್ ಬಾಲ್ ಅಸ್ಸೋಸಿಯೇಷನ್, ಎನ್.ಬಿ.ಎ ಎ೦ದೇ ಪ್ರಸಿದ್ದಿ ಹೊ೦ದಿರುವ ಪ೦ದ್ಯಾವಳಿಯಲ್ಲಿ ಪ್ರತಿನಿಧಿಸುತ್ತಾನೆ. ಆತ ತನ್ನ ಆಟವನ್ನು ಸ್ಮಾಲ್ ಫಾರ್ವರ್ಡ್ ಮತ್ತು 'ಪವರ್ ಫಾರ್ವರ್ಡ್' ಸ್ಥಾನದಲ್ಲಿ ಆರ೦ಭಿಸಿದ. ಜೇಮ್ಸ್ ಇಲ್ಲಿಯವರೆಗೆ ೩ ಎನ್.ಬಿ.ಎ ಪ೦ದ್ಯಾವಳಿಯನ್ನು ಗೆದ್ದಿದ್ದಾನೆ. ಅವುಗಳು ೨೦೧೨,೨೦೧೩ ಮತ್ತು ೨೦೧೬ರಲ್ಲಿ ತನ್ನ ತ೦ಡಕ್ಕೆ ಅತ್ತ್ಯುತ್ತಮ ಆಟವನ್ನು ಆಡಿ ಚಾ೦ಪಿಯನ್ಸ್ ಕಿರೀಟವನ್ನು ಗೆಲ್ಲಿಸಿಕೊಟ್ಟಿದ್ದಾನೆ. ಆತ ೪ ಬಾರಿ ಮೋಸ್ಟ್ ವಾಲ್ಯುಎಬಲ್ ಪ್ಲೇಯರ್ ಪಟ್ಟವನ್ನು ತನ್ನದಾಗಿಸಿಕೊ೦ಡಿದ್ದಾನೆ, ಅವುಗಳು ಸಾಲಾಗಿ ೨೦೦೯,೨೦೧೦,೨೦೧೧,೨೦೧೨ರಲ್ಲಿ ಗೆದ್ದಿದ್ದಾನೆ. ೩ ಬಾರಿ ಎನ್.ಬಿ.ಎ ಎ೦.ವಿ.ಪಿ ಪ್ರಶಸ್ತಿಗೆ ಭಾಜನನಾಗಿದ್ದಾನೆ. ೨ ಬಾರಿ ಒಲ೦ಪಿಕ್ ಕ್ರೀಡಾಕೂಟದಲ್ಲಿ ಚಿನ್ನವನ್ನು ಗೆದ್ದಿದ್ದಾನೆ. ಒ೦ದು ಬಾರಿ 'ಎನ್.ಬಿ.ಎ ಸ್ಕೋರಿ೦ಗ್ ಟೈಟಲ್' ಪ್ರಶಸ್ತಿಯನ್ನು ಪಡೆದಿದ್ದಾನೆ. ಹಾಗೂ ಮೊದಲನದೇ ಆಗಿರುವ 'ಎನ್.ಬಿ.ಎ ರೂಕಿ' ಪ್ರಶಸ್ತಿಯನ್ನು ಪಡೆದಿದ್ದಾನೆ. ಆತ ೧೨ ಬಾರಿ ಎನ್.ಬಿ.ಎ ಆಲ್ ಸ್ಟಾರ್ ತ೦ಡಕ್ಕೆ ಆಯ್ಕೆಯಾಗಿದ್ದಾನೆ. ಮತ್ತು ೧೨ 'ಆಲ್-ಎನ್.ಬಿ.ಎ' ತ೦ಡಕ್ಕೆ, ೬ ಬಾರಿ 'ಆಲ್-ಎನ್.ಬಿ.ಎ ಡಿಫೆನ್ಸಿವ್' ತ೦ಡಕ್ಕೆ ಆಯ್ಕೆಯಾಗಿ ಹೆಸರು ಮಾಡಿದ್ದಾನೆ. ಮತ್ತು ತನ್ನ ತ೦ಡವಾದ 'ಕೆವಿಲಿಯರ್ಸ್'ಗೆ ಇಲ್ಲಿಯ ತನಕವೂ ಹೆಚ್ಚು ಅ೦ಕಗಳಿಸಿರುವ ಹೆಗ್ಗಳಿಕೆಗೆ ಭಾಜನನಾಗಿದ್ದಾನೆ.
ವೃತ್ತಿಪರ ಜೀವನ
ಜೇಮ್ಸ್ ತನ್ನ ಬ್ಯಾಸ್ಕೆಟ್ ಬಾಲ್ ಜೀವನವನ್ನು ತನ್ನ ಊರಾದ 'ಓಹಿಓ'ನಲ್ಲಿ ತಾನು ವ್ಯಾಸ೦ಗ ಮಾಡಿದ 'ಸೆ೦ಟ್ ವಿನ್ಸೆ೦ಟ್-ಸೆ೦ಟ್ ಮೇರಿ' ಪ್ರೌಢಶಾಲೆಯಲ್ಲಿ ಆರ೦ಭಿಸಿದ. ಅವನ ಆಟವನ್ನು ಕ೦ಡು ಹಲವು ಮಾಧ್ಯಮಗಳು ಆಗಲೇ ಈತ ಮು೦ದಿನ ದಿನಗಳಲ್ಲಿ ದೊಡ್ಡ ಆಟಗಾರನಾಗಿ ಬೆಳೆಯುತ್ತಾನೆ೦ದು ಹೇಳಿತು. ಅವನು ತನ್ನ ಪದವಿಯನ್ನು ಪಡೆದ ವರ್ಷ ೨೦೦೩ರಲ್ಲಿ ತನ್ನನ್ನು 'ಎನ್.ಬಿ.ಎ ಡ್ರಾಫ್ಟ್'ನಲ್ಲಿ ಕ್ಲೀವ್ಲ್ ಲಾ೦ಡ್ ಕೆವಿಲಿಯರ್ಸ್ ತ೦ಡವು ಅವನ್ನು ಆಯ್ದುಕೊ೦ಡಿತು. ಜೇಮ್ಸ್ ೨೦೦೭ರಲ್ಲಿ ತನ್ನ ಕೆವಿಲಿಯರ್ಸ್ ತ೦ಡವನ್ನು ಮೊದಲ ಬಾರಿಗೆ ಫೈನಲ್ ಪ್ರವೇಶಿಸುವಲ್ಲಿ ಯಶಸ್ವಿ ಪ್ರದರ್ಶನ ನೀಡಿ ಮುನ್ನಡೆಸಿದ ಆದರೆ ಚಾ೦ಪಿಯನ್ಶಿಪ್ ಕಿರೀಟ ಎತ್ತುವಲ್ಲಿ ವಿಫಲವಾಯಿತು. ಜೇಮ್ಸ್ ಕೆವಿಲಿಯರ್ಸ್ ತ೦ಡವನ್ನು ೨೦೧೦ರಲ್ಲಿ ಬಿಟ್ಟು 'ಮಿಯಾಮಿ ಹೀಟ್' ತ೦ಡವನ್ನು ಸೇರಿದ. ಜೇಮ್ಸ್ ಮಿಯಾಮಿ ತ೦ಡವನ್ನು ೪ ವರ್ಷಗಳ ಕಾಲ ಆಡಿ, ಆತ ಆಡಿದ ಆ ನಾಲ್ಕು ವರ್ಷಗಳಲ್ಲಿಯೂ ಮಿಯಾಮಿ ಫೈನಲ್ ಪ್ರವೇಶಿಸಿತು ಮತ್ತು ಸತತ ಎರಡು ಬಾರಿ ಚ೦ಪಿಯನ್ಶಿಪ್ ಕಿರೀಟವನ್ನು ಎತ್ತಿದರು. ಆ ನಾಲ್ಕು ವರ್ಷದ ನ೦ತರ ಮತ್ತೆ ತನ್ನ ತವರು ತ೦ಡವನ್ನು ಪುನಃ ಸೇರಿ ಕೆವಿಲಿಯರ್ಸನ್ನು ಎರಡು ಬಾರಿ ಸತತವಾಗಿ ಫೈನಲ್ ಪ್ರವೇಶಿಸಲು ಮುಖ್ಯ ಕಾರಣವಾಗಿದ್ದಾನೆ ಮತ್ತು ೨೦೧೫-೨೦೧೬ರ 'ಎನ್.ಬಿ.ಎ' ಪ೦ದ್ಯಾವಳಿಯ ಫೈನಲ್ ಪ೦ದ್ಯದಲ್ಲಿ ಅತ್ಯುತ್ತಮ ಆಟವನ್ನು ನೀಡಿ 'ಗೋಲ್ಡನ್ ಸ್ಟೇಟ್ ವಾರಿಯರ್ಸ್' ತ೦ಡವನ್ನು ೪-೩ ಅ೦ತರದಿ೦ದ ಸೋಲುಣಿಸುವಲ್ಲಿ ಸಫಲನಾದನು.
ವೈಯಕ್ತಿಕ ಜೀವನ
ಜೇಮ್ಸ್ ತನ್ನ ವೈಯಕ್ತಿಕ ಜೀವನದಲ್ಲಿ ಹಲವಾರು ಜಾಹೀರತು ಒಪ್ಪ೦ದಗಳಿ೦ದ ಅತ ಬಹಳ ಶ್ರೀಮ೦ತ ಮತ್ತು ಪ್ರಸಿದ್ದನಾದ. ಆತ ಅಮೇರಿಕಾದ ಪ್ರಭಾವಿ ಮತ್ತು ಅತ್ಯ೦ತ ಪ್ರಸಿದ್ದಿ ಕ್ರೀಡಾಪಟು ಎ೦ಬ ಹೆಗ್ಗಳಿಕೆಗೆ ಪಾತ್ರನಾಗಿದ್ದಾನೆ. ಜೇಮ್ಸ್ ಬಗ್ಗೆ ಪುಸ್ತಕಗಳು, ಡಾಕ್ಯುಮೆ೦ಟರಿಗಳು ಮತ್ತು ದೂರದರ್ಶನದಲ್ಲಿ ಪ್ರದರ್ಶನಗಳು ಹೊರ ಬ೦ದಿವೆ. ಆತ 'ಇ.ಎಸ್.ಪಿ.ವೈ ಅವಾರ್ಡ್ಸ್' ಮತ್ತು 'ಸಾಟರ್ಡೇ ಲೈವ್' ಶೋಗಳಿಗೆ ಹೋಸ್ಟಾಗೆ ಕಾರ್ಯ ನಿರ್ವಹಿಸಿದ್ದಾನೆ. ೨೦೧೫ರಲ್ಲಿ 'ಟ್ರೇನ್ ರೆಕ್' ಎ೦ಬ ಹಾಲಿವುಡ್ ಚಲನಚಿತ್ರದಲ್ಲಿ ಜೇಮ್ಸ್ ಅಭಿನಯಿಸಿದ್ದಾರೆ.
ಉಲ್ಲೇಖಗಳು
ವರ್ಗ:ಕ್ರೀಡಾಪಟುಗಳು
ಕರಿಬಸವಯ್ಯ
ಕನ್ನಡ ಸಿನೆಮ,ಕಿರುತೆರೆ ಮತ್ತು ರಂಗಭೂಮಿ ಕಲಾವಿದರು,ಕರಿಬಸವಯ್ಯ ಹುಟ್ಟಿ ಬೆಳೆದದ್ದು ಬೆಂಗಳೂರಿಗೆ ಸಮೀಪವೇ ಇರುವ ನೆಲಮಂಗಲದ ಕೊಡಿಗೇಹಳ್ಳಿ ಎಂಬ ಗ್ರಾಮದಲ್ಲಿ. ಓದಿದ್ದು ಸಿದ್ಧಗಂಗೆಯಲ್ಲಿ.
ಬೆಂಗಳೂರಿನ ಶೇಷಾದ್ರಿಪುರಂ ಕಾಲೇಜಿನಲ್ಲಿ ಲ್ಯಾಬ್ ಅಸಿಸ್ಟೆಂಟ್ ಆಗಿ ಕೆಲ ವರ್ಷ ಅವರು ಸೇವೆ ಸಲ್ಲಿಸಿದ್ದರು.ನಾಗತಿಹಳ್ಳಿ ಚಂದ್ರಶೇಖರ್ ನಿರ್ದೇಶನದ ಕೊಟ್ರೇಶಿ ಕನಸು ಚಿತ್ರಕ್ಕೆ ರಾಜ್ಯಪ್ರಶಸ್ತಿಯೂ ಅವರ ಮುಡಿಗೇರಿತ್ತು. ಒಬ್ಬ ಮಗಳು ರಾಧಾ 2009ರಲ್ಲಿ ಆತ್ಮಹತ್ಯೆಗೆ ಶರಣಾದ ಬಳಿಕ ಕರಿಬಸವಯ್ಯ ಮಾನಸಿಕವಾಗಿ ಕುಗ್ಗಿದ್ದರು.
ಸಂತ ಯೊವಾನ್ನ
ಯೇಸು ಸ್ವಾಮಿ ದೇವರ 'ದಿವ್ಯವಾಣಿ'. ಈ ವಾಣಿ ಒಬ್ಬ ನರಮಾನವನಾಗಿ ನಮ್ಮ ನಡುವೆ ವಾಸಮಾಡಿದರು.ಹೀಗೆಂದು ಆರಂಭವಾಗುವ ಈ ನಾಲ್ಕನೆಯ ಶುಭಸಂದೇಶ ತನ್ನ ಉದ್ದೇಶವನ್ನು ತಾನೇ ಹೇಳಿಕೊಳ್ಳುತ್ತದೆ: "ಇದರಲ್ಲಿ ಬರೆದವುಗಳ ಉದ್ದೇಶ ಇಷ್ಟೆ- ಯೇಸುಸ್ವಾಮಿ ದೇವರ ಪುತ್ರ ಹಾಗೂ ಲೋಕೋದ್ದಾರಕ ಎಂದು ನೀವು ನಂಬಿ ವಿಶ್ವಾಸಿಸಬೇಕು.  ಹೀಗೆ ವಿಶ್ವಾಸಿಸಿ ಅವರ ಹೆಸರಿನಲ್ಲಿ ಸಜ್ಜೀವವನ್ನು ಪಡೆಯಬೇಕು.
ಕರಿಬಸವಯ್ಯ
ತೆರೆಯ ಮೇಲೆ ನೋಡುಗರನ್ನು ನಕ್ಕು ನಲಿಸುತ್ತಿದ್ದ ಕರಿಬಸವಯ್ಯ ಹರಿಕಥೆ ಮಾಡಲು ನಿಂತರೆಂದರೆ ನೆರೆದಿರುವವರನ್ನು ಭಕ್ತಿಯ ಪರಾಕಾಷ್ಠೆಗೆ ಕೊಂಡೊಯ್ದುಬಿಡುತ್ತಿದ್ದರು. ಅಂಥ ಅಸಾಧಾರಣ ಪಾಂಡಿತ್ಯ ಅವರದ್ದು.
ಸಂತ ಯೊವಾನ್ನ
ಅನಂತರ ಬೋಧನಾಭಾಗ ಆರಂಭವಾಗುತ್ತದೆ. ಸ್ವಾಮಿಯ ಈ ಅಮೋಘ ಬೋಧನೆಯನ್ನು ಕೇಳಿದ ಕೆಲವರು ಅವರಲ್ಲಿ ವಿಶ್ವಾಸವಿಟ್ಟು ಅವರಿಗೆ ಶರಣಾಗುತ್ತಾರೆ: ಮಿಕ್ಕವರು ಅಂಥ ವಿಶ್ವಾಸವನ್ನು ನಿರಾಕರಿಸುತ್ತಾರೆ. ಯೇಸುಸ್ವಾಮಿಗೂ ಅವರ ಆಪ್ತಶಿಷ್ಯರಿಗೂ ಇದ್ದ ನಿಕಟ ಬಾಂಧವ್ಯವನ್ನು ಅಧ್ಯಾಯ ೧೩ ರಿಂದ ೧೭ ರವರೆಗೆ ಓದುಗನ ಮನಮುಟ್ಟುವಂತೆ ವರ್ಣಿಸಲಾಗಿದೆ. ಶತ್ರುಗಳು ಸ್ವಾಮಿಯನ್ನು ಬಂಧಿಸಿದ ರಾತ್ರಿ, ಅವರನ್ನು ಯೋಗ್ಯವಾದುದು. ಅನಂತರದ ಅಧ್ಯಾಯಗಳಲ್ಲಿ ಯೇಸುವಿನ ಬಂಧನ, ನ್ಯಾಯವಿಚಾರಣೆ, ಶಿಲುಬೆಮರಣ, ಪುನರುತ್ಥಾನ, ಶಿಷ್ಯರಿಗಿತ್ತ ದಿವ್ಯ ದರ್ಶನಗಳು - ಇವುಗಳನ್ನು ವಿವರಿಸಲಾಗಿದೆ.
ಕರಿಬಸವಯ್ಯ
ರಂಗ ಭೂಮಿ
1979ರ ವೇಳೆಗೆ ಕರಿಬಸವಯ್ಯ ತಮ್ಮ ಸ್ನೇಹಿತ ಹಾಗೂ ರಂಗ ನಿರ್ದೇಶಕ ಕೆ.ಎಸ್.ಡಿ.ಎಲ್.ಚಂದ್ರು ಮುಖಾಂತರ ‘ರೂಪಾಂತರ’ ಎಂಬ ರಂಗತಂಡವನ್ನು ಸೇರಿದರು. ಒಮ್ಮೆ ಕುಂ.ವೀರಭದ್ರಪ್ಪನವರ ಸಣ್ಣಕಥೆಗಳನ್ನು ಆಧರಿಸಿ ಅಮರ್ ನಿರ್ದೇಶಿಸಿದ್ದ ‘ಕತ್ತಲನು ಬೆಳಕಿನ ತ್ರಿಶೂಲ ಹಿಡಿದ ಕಥೆ’ ಎಂಬ ರಂಗಪ್ರಯೋಗ ನಡೆದಿತ್ತು. ಆಗ ತಂಡದ ನಟನೊಬ್ಬ ಕತ್ತಲನ ಪಾತ್ರವನ್ನು ಒಲ್ಲೆ ಎಂದಾಗ ಆ ಅವಕಾಶ ಕರಿಬಸವಯ್ಯರ ಪಾಲಾಯಿತು. ನಾಟಕದ ಮೊದಲ ಪ್ರದರ್ಶನದಲ್ಲೇ ಕರಿಬಸವಯ್ಯನವರ ಖದರ್ರಿಗೆ ಇಡೀ ರಂಗಮಂದಿರ ಬೆಚ್ಚಿಬಿದ್ದಿತ್ತು. ಆ ನಾಟಕದ ಮೂಲಕ ಕರಿಬಸವಯ್ಯ ತಾನೊಬ್ಬ ಪರಿಪೂರ್ಣ ನಟ ಎಂಬುದನ್ನು ಇಡೀ ಸಾಂಸ್ಕೃತಿಕ ಲೋಕಕ್ಕೆ ಜಾಹೀರು ಮಾಡಿದ್ದರು.
ಸಂತ ಯೊವಾನ್ನ
ಕೆಲವು ಮೂಲಪ್ರತಿಗಳಲ್ಲಿ ವ್ಯಭಿಚಾರದಲ್ಲಿ ಸಿಕ್ಕಿಬಿದ್ದ ಸ್ತ್ರೀಯ ವೃತ್ತಾಂತವಿಲ್ಲ. ಮತ್ತೆ ಕೆಲವು ಪ್ರತಿಗಳಲ್ಲಿ ಅದು ಬೇರೆ ಬೇರೆ ಅಧ್ಯಾಯಗಳಡಿ ಕಾಣಿಸಿಕೊಳ್ಳುತ್ತದೆ. ಈ ಕಾರಣ, ಈ ವೃತ್ತಾಂತವನ್ನು. (೮,೧-೧೧) ಅವರಣಗಳೊಳಗೆ ಕೊಡಲಾಗಿದೆ.
ಕ್ರಿಸ್ತ ಯೇಸು ಅನುಗ್ರಹಿಸುವ ಜೀವ ಸತ್ಯವಾದುದು, ನಿತ್ಯವಾದುದು. ಆದೊಂದು ಪರಮೋನ್ನತ ಕೊಡುಗೆ. 'ಮಾರ್ಗವೂ ಸತ್ಯವೂ ಜೀವವೂ ನಾನೇ' ಎಂದ ಸ್ವಾಮಿ ಈ ಅಮರ ಜೀವವನ್ನು ತನ್ನ ಕರೆಗೆ ಓಗೊಡುವ ಭಕ್ತಾದಿಗಳಿಗೆ ಇಹದಲ್ಲೇ ನೀಡುತ್ತಾರೆಂದು ಲೇಖಕ ಯೊವಾನ್ನನು ಹಲವಾರು ವಿಧದಲ್ಲಿ ನಿರೊಪಿಸುತ್ತಾನೆ. ದಿನನಿತ್ಯದ ಬಳಕೆಗಾಗುವ ನೀರು, ರೊಟ್ಟಿ, ಬೆಳಕು, ದ್ರಾಕ್ಷಾರಸ ಮುಂತಾದ ಪದಾರ್ಥಗಳ ಮೂಲಕ, ಕುರಿ, ಕುರಿಗಾಹಿ ಇಂಥ ಸಾಮಾನ್ಯ ಉದಾಹರಣೆಗಳ ಮೂಲಕ ಆಳವಾದ ಆಧ್ಯಾತ್ಮಿಕ ಸತ್ಯಗಳನ್ನು ವ್ಯಕ್ತಪಡಿಸುವುದು ಯೊವಾನ್ನನ ವೈಶಿಷ್ಟ್ಯವೆನ್ನಬಹುದು.
ಕರಿಬಸವಯ್ಯ
ಕಿರುತೆರೆ
ಕರಿಬಸವಯ್ಯ ಮೊಟ್ಟಮೊದಲ ಬಾರಿಗೆ ಕಿರುತೆರೆಯಲ್ಲಿ ನಟಿಸಿದ್ದು ‘ದೊಡ್ಡಮನೆ’ ಧಾರಾವಾಹಿಯಲ್ಲಿ. ಆದರೆ ಕಿರುತೆರೆಯಲ್ಲಿ ಕರಿಬಸವಯ್ಯನವರಿಗೊಂದು ಶಾಶ್ವತ ಸ್ಥಾನ ಕಲ್ಪಿಸಿದ್ದು ‘ಶೋಭಾ’ ಎಂಬ ಧಾರಾವಾಹಿ. ಎನ್. ಎಸ್. ಶಂಕರ್ ನಿರ್ದೇಶನದ ಈ ಧಾರಾವಾಹಿಯಲ್ಲಿ ಮಾಸ್ಟರ್ ಮಂಜುನಾಥ್, ಮೈನಾ ಚಂದ್ರು ಮುಂತಾದವರು ನಟಿಸಿದ್ದರು. ಕಾಲೇಜಿನ ಹುಡುಗರು ಒಮ್ಮೆ ಟ್ರಕ್ಕಿಂಗ್ ಹೊರಟಾಗ ಅವರೊಂದಿಗೆ ಹೊರಡುವ ಸಹಾಯಕನ ಪಾತ್ರದಲ್ಲಿ ಕರಿಬಸವಯ್ಯ ನಟಿಸಿದ್ದರು.
ಸಂತ ಯೊವಾನ್ನ
ಉಲ್ಲೇಖ
ವರ್ಗ:ಕ್ರೈಸ್ತ ಧರ್ಮ
ಕರಿಬಸವಯ್ಯ
ಚಿತ್ರಗಳಲ್ಲಿ
ಕರಿಬಸವಯ್ಯನವರಿಗೆ ಹಿರಿತೆರೆಯಲ್ಲಿ ಅವಕಾಶ ಕೊಟ್ಟವರು ನಾಗತಿಹಳ್ಳಿ ಚಂದ್ರಶೇಖರ್. ತಮ್ಮ ನಿರ್ದೇಶನದ ಮೊದಲ ಚಿತ್ರ ಉಂಡೂ ಹೋದ ಕೊಂಡೂ ಹೋದ ಚಿತ್ರದಲ್ಲಿ ಹಾಲು, ಬೆಣ್ಣೆಗೆ ಆಸೆಪಟ್ಟು ಕೌ ಇನ್ಸ್‌ಪೆಕ್ಟರ್‌ನಿಂದ ಮೋಸ ಹೋಗುವ ಕರಿಮಳೆ ಪಾತ್ರವನ್ನು ನಾಗತಿಹಳ್ಳಿ ನೀಡಿದ್ದರು. ನಂತರ ‘ಕೊಟ್ರೇಶಿ ಕನಸು’ ಚಿತ್ರದಲ್ಲಿ ತನ್ನ ಮಗನನ್ನು ವಿದ್ಯಾವಂತನನ್ನಾಗಿ ಮಾಡಲು ಹೆಣಗಾಡುವ ತಂದೆ ದಿಬ್ಬನ ಪಾತ್ರದಲ್ಲಿ ಕರಿಬಸವಯ್ಯ ಅದೆಷ್ಟು ಸಹಜವಾಗಿ ನಟಿಸಿದ್ದರೆಂದರೆ, ಅವರ ನಟನೆಗೆ ರಾಜ್ಯ ಪ್ರಶಸ್ತಿಯೂ ದೊರಕಿತು. ನಂತರ ಚಿತ್ರರಂಗದಲ್ಲಿ ಭದ್ರವಾಗಿ ಕಾಲೂರಿದ ಆತ ಎಂದೂ ಹಿಂತಿರುಗಿ ನೋಡುವ ಪ್ರಮೇಯವೇ ಒದಗಿಬರಲಿಲ್ಲ. ರೂಪವಂತ ಹುಡುಗಿಯನ್ನು ಮದುವೆಯಾಗಲು ಇಚ್ಛಿಸುವ ಜನುಮದ ಜೋಡಿಯ ಕುಡುಕ ಅಂದಾನಿ ಪಾತ್ರದ ಮೂಲಕ ಎಲ್ಲ ಬಗೆಯ ಚಿತ್ರಾಸಕ್ತರನ್ನು ಕರಿಬಸವಯ್ಯ ತನ್ನತ್ತ ಸೆಳೆದರು
ಅಬಿನಯದ ಇತರೆ ಚಿತ್ರಗಳು ತಾಯಿ,ಉಲ್ಟಾಪಲ್ಟಾ,ಪರಿಚಯ,ಯಾರಿಗೆ ಸಾಲತ್ತೆ ಸಂಬಳ,ಜನುಮದ ಜೋಡಿ,ಹೋಳಿ,ನೂರೂ ಜನ್ಮಕು,ಮುಂಗಾರಿನ ಮಿಂಚು,ಕೊಟ್ರೇಶಿ ಕನಸು,ಭೂಮಿ ತಾಯಿಯ ಚೊಚ್ಚಲ ಮಗ,ಅರಮನೆ ,ಸಂಗೊಳ್ಳಿ ರಾಯಣ್ಣ, ಬ್ರೇಕಿಂಗ್ ನ್ಯೂಸ್,ನೆನಪಿನಂಗಳ,ಮಂಜುನಾಥ ಬಿಎಎಲ್‌ಎಲ್‌ಬಿ
ಮರಣ
ಫೆಬ್ರವರಿ 3, 2012ನೇ ದಿನಾಂಕದಂದು ಕನ್ನಡ ಚಿತ್ರರಂಗ, ದೂರದರ್ಶನ ಮತ್ತು ರಂಗಭೂಮಿ ಕಲಾವಿದ ಕರಿಬಸವಯ್ಯ ಅವರು ರಸ್ತೆ ಅಪಘಾತದಿಂದ ಈ ಲೋಕವನ್ನು ಅಗಲಿದರು.
ವಿಲ್ಫಿ ರೆಬಿಂಬಸ್
ವಿದ್ಯಾಭ್ಯಾಸ ಮತ್ತು ವೈಯಕ್ತಿಕ ಜೀವನ
ವಿಲ್ಫಿ ರೆಬಿಂಬಸ್ ಅವರು ಹುಟ್ಟಿದ್ದು ಎಪ್ರಿಲ್ ೨, ೧೯೪೨ರಂದು ಮಂಗಳೂರಿನಲ್ಲಿ ಸಾಮಾನ್ಯ ಮಂಗಳೂರು ಕ್ಯಾಥೊಲಿಕ್ ಕುಟುಂಬದಲ್ಲಿ. ತಂದೆ ಲ್ಯಾಂಡಲಿನ್ ರೆಬಿಂಬಸ್, ತಾಯಿ ಮಗ್ದಲಿನಾ ಮೆಂಡೋನ್ಸಾ. ವಿಲ್ಫಿಯವರ ತಂದೆ ಕೇರಳದ ಕಾನ್ಹಂಗಾಡ್ ಮೂಲದವರು ಮತ್ತು ತಾಯಿ ಗೋವಾ ರಾಜ್ಯದವರು.
ವಿಲ್ಫಿ ರೆಬಿಂಬಸ್ ಅವರು ತಮ್ಮ ಪ್ರಾಥಮಿಕ ಮತ್ತು ಪ್ರೌಢ ಶಿಕ್ಷಣವನ್ನು ಮಂಗಳೂರಿನ ಮೀಲಾಗ್ರಿಸ್ ಹೈಸ್ಕೂಲಿನಲ್ಲಿ ಪೂರೈಸಿ. ನಂತರ ಅವರು ಮೆಕ್ಯಾನಿಕಲ್ ಕೋರ್ಸನ್ನು ಅಭ್ಯಾಸ ಮಾಡಿದರು.
ವಿಲ್ಫಿಯವರು ಶಾಲಾದಿನಗಳಲ್ಲಿಯೇ ಪ್ರತಿಭಾವಂತ ಗಾಯಕರಾಗಿ ಗುರುತಿಸಲ್ಪಟ್ಟವರು ಮತ್ತು ಹಲವಾರು ಸ್ಪರ್ಧೆಯಲ್ಲಿ ಪಾರಿತೋಷಕಗಳನ್ನು ಗೆದ್ದಿದ್ದರು. ತಮ್ಮ ೧೪ನೆ ವಯಸ್ಸಿನಲ್ಲಿಯೇ ಕೊಂಕಣಿ ಗೀತೆಗಳಿಗೆ ರಾಗ ಸಂಯೋಜಿಸಲು ಆರಂಭಿಸಿದ್ದರು ೧೫ನೆಯ ವಯಸ್ಸಿಗೆ ತಮ್ಮ ಮೊದಲ ಕೊಂಕಣಿ ನಾಟಕ ಪೊಯ್ಶಾಂಚೊ ಸಂಸಾರ್ (ದುಡ್ಡಿನ ಜಗತ್ತು) ಅನ್ನು ಬರೆದು ಸಂತ ಜೊಸೆಫ್ ನಾಟಕ ಸಂಘದ ಮೂಲಕ ರಂಗಕ್ಕೆ ತಂದಿದ್ದರು. ಆ ಬಳಿಕ ಸುಮಾರು ೮ ಕೊಂಕಣಿ ನಾಟಕಗಳನ್ನು ಬರೆದು ನಿರ್ದೇಶಿಸಿದ್ದರು. ತಮ್ಮದೆ ಆದ ಹಾಡುಗಾರ ತಂಡ(ಯುನೈಟೆಡ್ ಯಂಗ್‌ಸ್ಟರ್ಸ್ ಮ್ಯೂಸಿಕ್ ಪಾರ್ಟಿ- ಪ್ರಸ್ತುತ ಯುನೈಟೆಡ್ ಯಂಗ್‌ಸ್ಟರ್ಸ್ ಕಲ್ಚರಲ್ ಅಸೋಸಿಯೇಷನ್ ಎಂದು ಹೆಸರಾಗಿದೆ) ವನ್ನು ೧೯೫೯ರಲ್ಲಿ ಸ್ಥಾಪಿಸುವಾಗ ವಿಲ್ಫಿ ರೆಬಿಂಬಸ್ ಅವರ ವಯಸ್ಸು ಕೇವಲ ೧೭ ವರ್ಷ!
ಹಾಡುಗಾರಿಕೆಯ ಹೊರತಾಗಿ ವಿಲ್ಫಿಯವರು, ಶಾಲಾದಿನಗಳಲ್ಲಿ ಉತ್ತಮ ಕಬಡ್ಡಿ ಆಟಗಾರರೂ ಸಹ ಆಗಿದ್ದರು.
ವಿಲ್ಫಿಯವರ ವಿವಾಹವು ಮೀನಾ ಗ್ರೇಶಿಯಾ ರೆಬಿಂಬಸ್ (ಜನನ: ನವಂಬರ್ ೨೧, ೧೯೪೬) ಅವರ ಜೊತೆಗೆ ಜನವರಿ ೨೫, ೧೯೭೦ರಂದು ನಡೆಯಿತು. ಮೀನಾ ರೆಬಿಂಬಸ್ ಅವರು ಸಹಾ ವಿಲ್ಫಿಯವರಂತೆ ಚಿಕ್ಕ ವಯಸಿನಲ್ಲಿಯೇ ಹಾಡಲು ಪ್ರಾರಂಭಿಸಿದ್ದರು. ವಿಲ್ಫಿಯವರೊಂದಿಗಿನ ಮೀನಾ ಅವರ ಗಾನಯಾನ ಮೊದಲ ಬಾರಿಗೆ ಆರಂಭವಾಗಿದ್ದು ೧೯೬೩ರಲ್ಲಿ. ವಿಲ್ಫಿಯವರ ಯುನೈಟೆಡ್ ಯಂಗ್‍ಸ್ಟರ್ಸ್ ಬಳಗದವರು ಪ್ರಸ್ತುತ ಪಡಿಸಿದ ದೋತ್ ಮಕನಕ ನಾಟಕದಲ್ಲಿ ಹಿನ್ನೆಲೆ ಗಾಯಕಿಯಾಗಿ ಕಾಣಿಸಿಕೊಡರು. ಆಗ ಮೀನಾರವರ ವಯಸು ೧೬ ವರ್ಷ.
ವಿಲ್ಫಿಯವರದು ಸಂಗೀತ ಕುಟುಂಬವೆಂದೇ ಹೇಳಬಹುದು. ಪತ್ನಿಯ ತಂದೆ ಗಿಟಾರ್ ನುಡಿಸುವ ಜೊತೆಗೆ ಇತರರಿಗೂ ಸಹ ಗಿಟಾರ್ ಕಲಿಸುತ್ತಿದ್ದರು. ಪತ್ನಿ ಮೀನಾ ಗಾಯಕಿ ಮತ್ತು ಸಂಯೋಜಕಿ ಕೊಂಕಣ್ ಮೈನಾ ಎಂದೇ ಪ್ರಸಿದ್ದರಾಗಿದ್ದಾರೆ. ಪುತ್ರ ವಿಶ್ವಾಸ್ ರೆಬಿಂಬಸ್ ಮತ್ತು ಪುತ್ರಿ ವೀಣಾ ರೆಬಿಂಬಸ್ ಪಾಯ್ಸ್ ತಂದೆಯ ಬಳಗದಲ್ಲಿ ಗಾಯಕರಾಗಿದ್ದಾರೆ.
ಸಾಧನೆಗಳು
೧೯೫೬ರಲ್ಲಿ ಪ್ರಾರಂಭವಾದ ವಿಲ್ಫಿಯವರ ಕಲಾ ಸೇವೆಯಿಂದಾಗಿ ಕೊಕಣಿ ಭಾಷಾ ಸಂಗೀತ ಕ್ಷೇತ್ರದಲ್ಲಿ ಹೊಸದೊಂದು ಮಜಲು ತೆರೆದುಕೊಂಡಿತು ಎನ್ನಬಹುದು. ೫೦ ವರ್ಷಗಳಲ್ಲಿ ವಿಲ್ಫಿಯವರು ಸುಮಾರು ೩೦೦೦ಕ್ಕಿಂತ ಹೆಚ್ಚು ಕೊಂಕಣಿ ಗೀತೆಗಳಿಗೆ ಸಂಗೀತ ಸಂಯೋಜಿಸಿದರು. ೫೦೦ಕ್ಕಿಂತ ಹೆಚ್ಚು ಕಲಾ ಪ್ರದರ್ಶನ ನೀಡಿದರು. ಸುಮಾರು ೨೪೮ ವಿಲ್ಫಿ ನೈಟ್ಸ್ ಕಾರ್ಯಕ್ರಮಗಳನ್ನು ದೇಶ ವಿದೇಶಗಳಲ್ಲಿ ನಡೆಸಿಕೊಟ್ಟರು. ಇನ್ನು, ೪೦ರಷ್ಟು ಸಂಗೀತದ ಕೆಸೆಟ್‌ಗಳು, ಭಕ್ತಿಗೀತೆಯ ೬ ಕೆಸೆಟ್‌ಗಳು, ೪೦ರಷ್ಟು ಸಿಡಿ ಡಿಸ್ಕ್‌ಗಳು, ೧ ವಾದ್ಯ ಸಂಗೀತದ ಸಿಡಿ ಅಲ್ಲದೆ, ವಿಲ್ಫಿಯವರು ಹಾಡಿದ ಆಯ್ದ ಹಾಡುಗಳನ್ನು ಒಳಗೊಂಡ ೯ ಆವೃತ್ತಿಗಳ ಪುಸ್ತಕಗಳನ್ನು ಹೊರಬಂದಿವೆ. ಮಾತ್ರವಲ್ಲ, ೪೦ರಷ್ಟು ಸಂಗೀತದ ಕೆಸೆಟ್‌ಗಳು, ಭಕ್ತಿಗೀತೆಯ ೬ ಕೆಸೆಟ್‌ಗಳು ಮತ್ತು ನಾಲ್ಕು ಸಿನಿಮಾ ಹಾಡುಗಳನ್ನು ಒಳಗೊಂಡ ಕೋಗುಳ್ ಗಾಯ್ತಾ ಹೆಸರಿನ ಸಮಗ್ರ ಪುಸ್ತಕವೂ ಸಹ ಹೊರಬಂದಿದೆ.
೧೯೫೯ರಿಂದ ೧೯೭೦ರ ಅವಧಿಯಲ್ಲಿ, ಕರಾವಳಿ ಕರ್ನಾಟಕ ಮಾತ್ರವಲ್ಲದೆ ದೂರದ ಮುಂಬೈ, ಪಾಶ್ಚಾತ್ಯ ಮತ್ತು ಗಲ್ಫ್ ದೇಶಗಳಲ್ಲಿ, ಕೆನಡಾದಲ್ಲಿ ಸಹ ವಿಲ್ಫಿಯವರ ಸಂಗೀತ ಕಾರ್ಯಕ್ರಮಗಳು ಪ್ರದರ್ಶನ ಕಂಡಿವೆ.
ಪುರಸ್ಕಾರ ಮತ್ತು ಸಮ್ಮಾನಗಳು
೧೯೭೧ ರಲ್ಲಿ ಕೊಂಕಣ್ ಕೋಗುಳ್ ಬಿರುದು
೧೯೯೧ರಲ್ಲಿ ಕರ್ನಾಟಕ ಸರ್ಕಾರದ ರಾಜ್ಯೋತ್ಸವ ಪ್ರಶಸ್ತಿ ಮತ್ತು ಇಂಟರ್‌ನ್ಯಾಶನಲ್ ಓರಿಯೆಂಟೇಶನ್ ಸೆಂಟರ್ ಆಫ್ ಅಮೇರಿಕಾ ಸಂಸ್ಥೆಯಿಂದ ಅವಾರ್ಡ್ ಆಫ್ ರೆಕಗ್ನಿಶನ್
೧೯೯೨ರಲ್ಲಿ ಅಬುಧಾಬಿ ಕೊಂಕಣಿ ಸಂಸ್ಥೆಗಳಿಂದ ಸಂಗೀತ ಚಕ್ರವರ್ತಿ ಬಿರುದು
೧೯೯೫ರಲ್ಲಿ ಕರ್ನಾಟಕ ಸರ್ಕಾರದ ಕೊಂಕಣಿ ಸಾಹಿತ್ಯ ಅಕಾಡೆಮಿಯ ಪ್ರಥಮ ವರ್ಷದ ಕೊಂಕಣಿ ಪುರಸ್ಕಾರ
೧೯೯೮ರಲ್ಲಿ ತುಳುವೆರ್- ದುಬೈ ಸಂಸ್ಥೆಯವರು ಕೊಡಮಾಡಿದ ತುಳುನಾಡ ಕೋಗಿಲೆ ಪ್ರಶಸ್ತಿ
೧೯೯೯ರಲ್ಲಿ ಕುವೈಟ್ ಕೆನರಾ ವೆಲ್‌ಫೆರ್ ಅಸೋಸಿಯೇಶನ್ ಸಂಸ್ಥೆಯವರು ಕೊಡಮಾಡಿದ ಕೊಕಣಿ ಕಲಾರತ್ನ
ಇವಿಷ್ಟೇ ಅಲ್ಲದೇ ಹಲವು ಮರಣೋತ್ತರ ಪುರಸ್ಕಾರಗಳು ವಿಲ್ಫಿ ರೆಬಿಂಬಸ್‌ರನ್ನು ಅರಸಿಕೊಂಡು ಬಂದಿವೆ.
ಮರಣ
ವಿಲ್ಫಿ ರೆಬಿಂಬಸ್ ಅವರು ೯ ಮಾರ್ಚ್ ೨೦೧೦ ರಂದು ೬೭ನೆಯ ವಯಸ್ಸಿನಲ್ಲಿ ಮಂಗಳೂರಿನ ಫಾದರ್ ಮುಲ್ಲರ್ ಆಸ್ಪತ್ರೆಯಲ್ಲಿ ಮರಣ ಹೊಂದಿದರು. ೧ ವರ್ಷದಿಂದ ಅವರು ಶ್ವಾಸಕೋಶದ ಕ್ಯಾನ್ಸರ್ ಖಾಯಿಲೆಯಿಂದ ಬಳಲುತ್ತಿದ್ದರು.
ವಿಲ್ಫಿಯವರ ಹಾಡುಗಳನ್ನು ಇಲ್ಲಿ ಕೇಳಿ
http://canaraworld.com/music/89-konkani-songs-late-wilfy-rebimbus
https://gaana.com/artist/wilfy-rebimbus
ಉಲ್ಲೇಖಗಳು
ವರ್ಗ:ಹಿನ್ನೆಲೆ ಗಾಯಕರು
ಗುರುತ್ವಾಕರ್ಷಣೆಯ ಸಿದ್ಧಾಂತದ ಇತಿಹಾಸ
ಭೌತಶಾಸ್ತ್ರದಲ್ಲಿ, ಗುರುತ್ವಾಕರ್ಷಣೆಯ ಸಿದ್ಧಾಂತಗಳು ದ್ರವ್ಯರಾಶಿಯೊಂದಿಗೆ ದೇಹಗಳ ಚಲನೆಯನ್ನು ನಿಯಂತ್ರಿಸುವ ಪರಸ್ಪರ ಕ್ರಿಯೆಯ ಕಾರ್ಯವಿಧಾನಗಳನ್ನು ಪ್ರತಿಪಾದಿಸುತ್ತದೆ. ಪ್ರಾಚೀನ ಕಾಲದಿಂದಲೂ ಗುರುತ್ವಾಕರ್ಷಣೆಯ ಹಲವಾರು ಸಿದ್ಧಾಂತಗಳಿವೆ. ಅಂತಹ ಸಿದ್ಧಾಂತಗಳನ್ನು ಚರ್ಚಿಸುವ ಮೊದಲ ಅಸ್ತಿತ್ವದಲ್ಲಿರುವ ಮೂಲಗಳು ಪ್ರಾಚೀನ ಗ್ರೀಕ್ ತತ್ವಶಾಸ್ತ್ರದಲ್ಲಿ ಕಂಡುಬರುತ್ತವೆ. ನವೋದಯ ಮತ್ತು ವೈಜ್ಞಾನಿಕ ಕ್ರಾಂತಿಯ ಸಮಯದಲ್ಲಿ ಮಹತ್ತರವಾದ ದಾಪುಗಾಲುಗಳನ್ನು ಪಡೆಯುವ ಮೊದಲು ಈ ಕೆಲಸವನ್ನು ಭಾರತೀಯ, ಇಸ್ಲಾಮಿಕ್ ಮತ್ತು ಯುರೋಪಿಯನ್ ವಿಜ್ಞಾನಿಗಳು ಮಧ್ಯಯುಗದ ಮೂಲಕ ಮುಂದುವರಿಸಿದರು - ನ್ಯೂಟನ್‌ನ ಗುರುತ್ವಾಕರ್ಷಣೆಯ ನಿಯಮವನ್ನು ರೂಪಿಸುವಲ್ಲಿ ಕೊನೆಗೊಂಡಿತು. 20 ನೇ ಶತಮಾನದ ಆರಂಭದಲ್ಲಿ ಆಲ್ಬರ್ಟ್ ಐನ್‌ಸ್ಟೈನ್ ಅವರ ಸಾಪೇಕ್ಷತಾ ಸಿದ್ಧಾಂತದಿಂದ ಇದನ್ನು ರದ್ದುಗೊಳಿಸಲಾಯಿತು.
ಗ್ರೀಕ್ ತತ್ವಜ್ಞಾನಿ ಅರಿಸ್ಟಾಟಲ್ ವಸ್ತುಗಳು ತಮ್ಮ ಆಂತರಿಕ ಗುರುತ್ವಾಕರ್ಷಣೆಯಿಂದ (ಭಾರ) ಒಂದು ಬಿಂದುವಿನ ಕಡೆಗೆ ಒಲವು ತೋರುತ್ತವೆ ಎಂದು ನಂಬಿದ್ದರು. ವಿಟ್ರುವಿಯಸ್ ವಸ್ತುಗಳು ಅವುಗಳ ನಿರ್ದಿಷ್ಟ ಗುರುತ್ವಾಕರ್ಷಣೆಯ ಆಧಾರದ ಮೇಲೆ ಬೀಳುತ್ತವೆ ಎಂದು ಅರ್ಥಮಾಡಿಕೊಂಡರು. 6 ನೇ ಶತಮಾನ CE ಯಲ್ಲಿ, ಬೈಜಾಂಟೈನ್ ಅಲೆಕ್ಸಾಂಡ್ರಿಯನ್ ವಿದ್ವಾಂಸ ಜಾನ್ ಫಿಲೋಪೋನಸ್ ಗುರುತ್ವಾಕರ್ಷಣೆಯ ಅರಿಸ್ಟಾಟಲ್ ಪರಿಕಲ್ಪನೆಯನ್ನು ಪ್ರಚೋದನೆಯ ಸಿದ್ಧಾಂತದೊಂದಿಗೆ ಮಾರ್ಪಡಿಸಿದರು. 14 ನೇ ಶತಮಾನದಲ್ಲಿ, ಕೆಲವು ಇಸ್ಲಾಮಿಕ್ ವಿದ್ವಾಂಸರಿಂದ ಪ್ರಭಾವಿತರಾದ ಯುರೋಪಿಯನ್ ತತ್ವಜ್ಞಾನಿಗಳಾದ ಜೀನ್ ಬುರಿಡಾನ್ ಮತ್ತು ಸ್ಯಾಕ್ಸೋನಿಯ ಆಲ್ಬರ್ಟ್ - ಪ್ರಚೋದನೆಯ ಸಿದ್ಧಾಂತವನ್ನು ಅಭಿವೃದ್ಧಿಪಡಿಸಿದರು ಮತ್ತು ಅದನ್ನು ವಸ್ತುಗಳ ವೇಗವರ್ಧನೆ ಮತ್ತು ದ್ರವ್ಯರಾಶಿಗೆ ಜೋಡಿಸಿದರು. ಆಲ್ಬರ್ಟ್ ಮುಕ್ತ ಪತನದಲ್ಲಿ ವಸ್ತುವಿನ ವೇಗ ಮತ್ತು ಕಳೆದ ಸಮಯದ ನಡುವಿನ ಸಂಬಂಧದ ಬಗ್ಗೆ ಅನುಪಾತದ ನಿಯಮವನ್ನು ಅಭಿವೃದ್ಧಿಪಡಿಸಿದರು.
17 ನೇ ಶತಮಾನದ ಆರಂಭದಲ್ಲಿ, ಗೆಲಿಲಿಯೋ ಗೆಲಿಲಿ ಎಲ್ಲಾ ವಸ್ತುಗಳು ಮುಕ್ತ ಪತನದಲ್ಲಿ ಸಮಾನವಾಗಿ ವೇಗವನ್ನು ಹೊಂದುತ್ತವೆ ಎಂದು ಕಂಡುಕೊಂಡರು. 1632 ರಲ್ಲಿ, ಅವರು ಸಾಪೇಕ್ಷತೆಯ ಮೂಲ ತತ್ವವನ್ನು ಮಂಡಿಸಿದರು. ಗುರುತ್ವಾಕರ್ಷಣೆಯ ಸ್ಥಿರತೆಯ ಅಸ್ತಿತ್ವವನ್ನು 17 ನೇ ಶತಮಾನದ ಮಧ್ಯಭಾಗದಿಂದ ವಿವಿಧ ಸಂಶೋಧಕರು ಅನ್ವೇಷಿಸಿದರು, ಐಸಾಕ್ ನ್ಯೂಟನ್ ತನ್ನ ಸಾರ್ವತ್ರಿಕ ಗುರುತ್ವಾಕರ್ಷಣೆಯ ನಿಯಮವನ್ನು ರೂಪಿಸಲು ಸಹಾಯ ಮಾಡಿದರು. 20 ನೇ ಶತಮಾನದ ಆರಂಭದಲ್ಲಿ ಐನ್‌ಸ್ಟೈನ್ ವಿಶೇಷ ಮತ್ತು ಸಾಮಾನ್ಯ ಸಾಪೇಕ್ಷತಾ ಸಿದ್ಧಾಂತಗಳನ್ನು ಅಭಿವೃದ್ಧಿಪಡಿಸಿದಾಗ ನ್ಯೂಟನ್‌ನ ಶಾಸ್ತ್ರೀಯ ಯಂತ್ರಶಾಸ್ತ್ರವನ್ನು ರದ್ದುಗೊಳಿಸಲಾಯಿತು. ಗುರುತ್ವಾಕರ್ಷಣೆಯ ಕಾಲ್ಪನಿಕ ಬಲದ ವಾಹಕವು ಎಲ್ಲದರ ಸಿದ್ಧಾಂತದ ಹುಡುಕಾಟದಲ್ಲಿ ಹೊರಗುಳಿದಿದೆ, ಇದಕ್ಕಾಗಿ ಕ್ವಾಂಟಮ್ ಗುರುತ್ವಾಕರ್ಷಣೆಯ ವಿವಿಧ ಮಾದರಿಗಳು ಅಭ್ಯರ್ಥಿಗಳಾಗಿವೆ.
ಐಸಾಕ್ ನ್ಯೂಟನ್
1687 ರಲ್ಲಿ ನ್ಯೂಟನ್‌ರ ಫಿಲಾಸಫಿæ ನ್ಯಾಚುರಲಿಸ್ ಪ್ರಿನ್ಸಿಪಿಯಾ ಮ್ಯಾಥಮೆಟಿಕಾದ ಪ್ರಕಟಣೆಯು ವಿಜ್ಞಾನದ ಇತಿಹಾಸದಲ್ಲಿ ಒಂದು ಮಹತ್ವದ ಕ್ಷಣವಾಗಿದೆ. ಈ ಮೂಲ ಕೃತಿಯಲ್ಲಿ, ನ್ಯೂಟನ್ ತನ್ನ ಸಾರ್ವತ್ರಿಕ ಗುರುತ್ವಾಕರ್ಷಣೆಯ ಸಿದ್ಧಾಂತವನ್ನು ಪರಿಚಯಿಸಿದನು, ಇದು ಎರಡು ವಸ್ತುಗಳ ನಡುವಿನ ಆಕರ್ಷಣೆಯ ಬಲವು ಅವುಗಳ ದ್ರವ್ಯರಾಶಿಗಳ ಉತ್ಪನ್ನಕ್ಕೆ ನೇರವಾಗಿ ಅನುಪಾತದಲ್ಲಿರುತ್ತದೆ ಮತ್ತು ಅವುಗಳ ನಡುವಿನ ಅಂತರದ ವರ್ಗಕ್ಕೆ ವಿಲೋಮ ಅನುಪಾತದಲ್ಲಿರುತ್ತದೆ ಎಂದು ಪ್ರತಿಪಾದಿಸುತ್ತದೆ. ಇದನ್ನು ಸಾಮಾನ್ಯವಾಗಿ ಸಾರ್ವತ್ರಿಕ ಗುರುತ್ವಾಕರ್ಷಣೆಯ ವಿಲೋಮ-ಚದರ ನಿಯಮ ಎಂದು ಕರೆಯಲಾಗುತ್ತದೆ.
ಪ್ರಿನ್ಸಿಪಿಯಾವು ವಿಲೋಮ-ಚೌಕ ನಿಯಮವನ್ನು ಮಾತ್ರ ಪ್ರಸ್ತುತಪಡಿಸಲಿಲ್ಲ ಆದರೆ ಆಕಾಶಕಾಯಗಳ, ವಿಶೇಷವಾಗಿ ಗ್ರಹಗಳ ಚಲನೆಯನ್ನು ವಿವರಿಸಲು ಮತ್ತು ಊಹಿಸಲು ಗಣಿತದ ಚೌಕಟ್ಟನ್ನು ಸಹ ಒದಗಿಸಿದೆ. ನ್ಯೂಟನ್ ತನ್ನ ಚಲನೆಯ ನಿಯಮಗಳು ಮತ್ತು ಸಾರ್ವತ್ರಿಕ ಗುರುತ್ವಾಕರ್ಷಣೆಯ ನಿಯಮವನ್ನು ಬಳಸಿಕೊಂಡು ಕೆಪ್ಲರ್ನ ಗ್ರಹಗಳ ಚಲನೆಯ ನಿಯಮಗಳನ್ನು ಪಡೆದನು. ಈ ಕಾನೂನುಗಳು ಸೂರ್ಯನ ಸುತ್ತ ಗ್ರಹಗಳ ದೀರ್ಘವೃತ್ತದ ಕಕ್ಷೆಗಳನ್ನು ವಿವರಿಸುತ್ತದೆ, ಗಮನಿಸಿದ ಗ್ರಹಗಳ ಚಲನೆಗಳಿಗೆ ಸಮಗ್ರ ವಿವರಣೆಯನ್ನು ನೀಡುತ್ತದೆ.
ರಾಬರ್ಟ್ ಹುಕ್ ಕೂಡ ವಿಲೋಮ-ಚೌಕ ನಿಯಮವನ್ನು ಊಹಿಸಿದ್ದಾರೆ ಮತ್ತು ನ್ಯೂಟನ್‌ನೊಂದಿಗೆ ತಮ್ಮ ಆಲೋಚನೆಗಳನ್ನು ಹಂಚಿಕೊಂಡಿದ್ದಾರೆ, ಅವರು ಯಾವುದೇ ಕಾಂಕ್ರೀಟ್ ಪುರಾವೆಗಳನ್ನು ಒದಗಿಸಲಿಲ್ಲ. ಮತ್ತೊಂದೆಡೆ, ನ್ಯೂಟನ್ ಅವರು ತಮ್ಮ ಸಮರ್ಥನೆಗಳನ್ನು ಬೆಂಬಲಿಸಲು ಗಣಿತದ ಅಡಿಪಾಯ ಮತ್ತು ಲೆಕ್ಕಾಚಾರಗಳ ಮೇಲೆ ವ್ಯಾಪಕವಾಗಿ ಕೆಲಸ ಮಾಡಿದರು. ನ್ಯೂಟನ್‌ನ ವಿಚಾರಗಳ ಮೇಲೆ ಹುಕ್‌ನ ಪ್ರಭಾವವು ವಿಜ್ಞಾನದ ಇತಿಹಾಸಕಾರರಲ್ಲಿ ಚರ್ಚೆಯ ವಿಷಯವಾಗಿ ಉಳಿದಿದೆ.
ಪ್ರಿನ್ಸಿಪಿಯಾದ ಪ್ರಕಟಣೆ ಮತ್ತು ನ್ಯೂಟನ್ರ ಸಿದ್ಧಾಂತಗಳ ನಂತರದ ಅಂಗೀಕಾರವು ಆಕಾಶ ಯಂತ್ರಶಾಸ್ತ್ರದ ವೈಜ್ಞಾನಿಕ ತಿಳುವಳಿಕೆಯನ್ನು ಕ್ರಾಂತಿಗೊಳಿಸಿತು ಮತ್ತು ಶಾಸ್ತ್ರೀಯ ಭೌತಶಾಸ್ತ್ರಕ್ಕೆ ಅಡಿಪಾಯವನ್ನು ಹಾಕಿತು. ನ್ಯೂಟನ್ರನ ಚಲನೆಯ ನಿಯಮಗಳು ಮತ್ತು ಸಾರ್ವತ್ರಿಕ ಗುರುತ್ವಾಕರ್ಷಣೆಯ ನಿಯಮವು ವೈಜ್ಞಾನಿಕ ಚಿಂತನೆಯ ಮೂಲಾಧಾರವಾಯಿತು ಮತ್ತು ಭೌತಶಾಸ್ತ್ರ ಮತ್ತು ಖಗೋಳಶಾಸ್ತ್ರದ ಪ್ರಗತಿಗೆ ಗಮನಾರ್ಹವಾಗಿ ಕೊಡುಗೆ ನೀಡಿತು.
ಶಿಕಾರಿ (೨೦೧೨ರ ಚಲನಚಿತ್ರ)
ಶಿಕಾರಿ ಕನ್ನಡ ಮತ್ತು ಮಲಯಾಳಂ ಭಾಷೆಗಳ ೨೦೧೨ ರ ಭಾರತೀಯ ದ್ವಿಭಾಷಾ ಚಲನಚಿತ್ರವಾಗಿದೆ. ಅಭಯ ಸಿಂಹ ಬರೆದು ನಿರ್ದೇಶಿಸಿದ ಈ ಚಿತ್ರದಲ್ಲಿ ಮಮ್ಮುಟ್ಟಿ ಮತ್ತು ಪೂನಂ ಬಾಜ್ವಾ ಮುಖ್ಯಭೂಮಿಕೆಯಲ್ಲಿದ್ದಾರೆ, ಆದಿತ್ಯ, ಮೋಹನ್ ಮತ್ತು ಇನ್ನೋಸೆಂಟ್ ಇತರ ಪ್ರಮುಖ ಪಾತ್ರಗಳಲ್ಲಿದ್ದಾರೆ. ಈ ಚಿತ್ರವು ಮಮ್ಮುಟ್ಟಿಯವರ ಕನ್ನಡದ ಮೊದಲ ಚಿತ್ರವಾಗಿತ್ತು ಮತ್ತು ನಿರ್ದೇಶಕ ಅಭಯ್ ಸಿಂಹ ಮತ್ತು ಸಂಗೀತ ನಿರ್ದೇಶಕ ವಿ. ಹರಿಕೃಷ್ಣ ಅವರ ಮಲಯಾಳಂ ಮೊದಲ ಚಿತ್ರವಾಗಿತ್ತುಎರಡು ವಿಭಿನ್ನ ಕಾಲಾವಧಿಯಲ್ಲಿ. ಮಮ್ಮುತಿ ಮತ್ತು ಪೂನಂ ಬಾಜ್ವಾ ಇಬ್ಬರೂ ದ್ವಿಪಾತ್ರಗಳನ್ನು ನಿರ್ವಹಿಸುತ್ತಾರೆ,
ವಿಮರ್ಶೆಗಳು
ಕನ್ನಡದಲ್ಲಿ ಚಲನಚಿತ್ರವು ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು.
ಧ್ವನಿಮುದ್ರಿಕೆ
V. ಹರಿಕೃಷ್ಣ ಚಿತ್ರದ ಹಿನ್ನೆಲೆ ಸಂಗೀತ ಮತ್ತು ಅದರ ಧ್ವನಿಪಥಕ್ಕೆ ಸಂಗೀತ ಸಂಯೋಜಿಸಿದ್ದಾರೆ, V. ನಾಗೇಂದ್ರ ಪ್ರಸಾದ್, ಕವಿರಾಜ್ ಮತ್ತು ಜಯಂತ್ ಕಾಯ್ಕಿಣಿ ಸಾಹಿತ್ಯವನ್ನು ಬರೆದಿದ್ದಾರೆ. ಆಲ್ಬಮ್ ಐದು ಹಾಡುಗಳನ್ನು ಒಳಗೊಂಡಿದೆ.
ಬಾಹ್ಯ ಕೊಂಡಿಗಳು
ವರ್ಗ:ಕನ್ನಡ ಚಲನಚಿತ್ರಗಳು ವರ್ಗ:ವರ್ಷ-೨೦೧೨ ಕನ್ನಡಚಿತ್ರಗಳು
ಸಿ. ಎಚ್. ಸ್ಪರ್ಜನ್
ಪರಿಚಯ
[https://www.kannadabiblestudy.co.in/2023/05/c-h-spurgeon.html ಸಿ. ಎಚ್. ಸ್ಪರ್ಜನ್] ಎಂದು ಕರೆಯಲ್ಪಡುವ ಚಾರ್ಲ್ಸ್ ಹ್ಯಾಡನ್ ಸ್ಪರ್ಜನ್, ಕ್ರಿಶ್ಚಿಯನ್ ಇತಿಹಾಸದಲ್ಲಿ ಅತ್ಯಂತ ಪ್ರಸಿದ್ಧ ಧರ್ಮಪ್ರಚಾರಕರಲ್ಲಿ ಒಬ್ಬರು. ಅವರ ಶಕ್ತಿಯುತ ಧರ್ಮೋಪದೇಶಗಳು, ಬಹಳ ಆಳವಾದ ಸತ್ಯವೇದದ ಒಳನೋಟಗಳು, ಮತ್ತು ಭಾವೋದ್ರಿಕ್ತ ಸಂದೇಶಗಳು  ಪ್ರೇಕ್ಷಕರನ್ನು ಆಕರ್ಷಿಸಿತು ಮತ್ತು ಅಸಂಖ್ಯಾತ ಜನರ ಜೀವನದ ಮೇಲೆ ಅಳಿಸಲಾಗದ ಪ್ರಭಾವ ಬೀರಿತು. ಈ ಲೇಖನವು ಸಿ. ಎಚ್. ಸ್ಪರ್ಜನ್ ಅವರ ಜೀವನ, ಸೇವೆ ಮತ್ತು ಸಮರ್ಪಣೆಯ  ಜೀವನವನ್ನು  ಪರಿಶೋಧಿಸುತ್ತದೆ, ಸುವಾರ್ತೆಯ ಸಾರುವವರ ಮದ್ಯೆ ಅವರ ಆಳವಾದ ಪ್ರಸಂಗಗಳು ಅವರನ್ನು ಅಚ್ಚು ಮೆಚ್ಚಿನ ಪ್ರಸಂಗಿಗಳಲ್ಲಿ ಒಬ್ಬರನ್ನಾಗಿ ಮಾಡಿದೆ
ಸಿ.ಎಚ್. ಸ್ಪರ್ಜನ್ ಜೂನ್ 19, 1834 ರಂದು ಇಂಗ್ಲೆಂಡ್‌ನ ಎಸೆಕ್ಸ್‌ನ ಕೆಲ್ವೆಡಾನ್‌ನಲ್ಲಿ ಜನಿಸಿದರು. ಚಿಕ್ಕ ವಯಸ್ಸಿನಿಂದಲೂ, ಅವರು ಕ್ರಿಶ್ಚಿಯನ್ ನಂಬಿಕೆಯಲ್ಲಿ ತೀವ್ರ ಆಸಕ್ತಿಯನ್ನು ಹೊಂದಿದ್ದರು ಮತ್ತು ಸತ್ಯವೇದದ  ತತ್ವಗಳ ಗಮನಾರ್ಹ ತಿಳುವಳಿಕೆಯನ್ನು ವ್ಯಕ್ತಪಡಿಸಿದರು. 15 ನೇ ವಯಸ್ಸಿನಲ್ಲಿ, ಅವರು ಕಾಲ್ಚೆಸ್ಟರ್‌ನಲ್ಲಿನ ಒಂದು ಸಣ್ಣ ಪ್ರಾಚೀನ ಮೆಥೋಡಿಸ್ಟ್ ಕೂಟಕ್ಕೆ ಹಾಜರಾದಾಗ ಕ್ರಿಸ್ತನೊಂದಿಗೆ ಜೀವನ-ಪರಿವರ್ತನೆಯ ಅದ್ಭುತವನ್ನು ಅನುಭವಿಸಿದರು. ಈ ಸನ್ನಿವೇಶ ಅವನ ಜೀವನದ ಪಥವನ್ನು ರೂಪಿಸಿತು ಮತ್ತು ಅವನನ್ನು ಕರ್ತನ ಸೇವೆಗೆ ನಡೆಸಿತು.
ಸ್ಪರ್ಜನ್ ಅವರ ರಕ್ಷಣೆ ಅನುಭವ
ಸ್ಪರ್ಜನ್ ಅವರು ಹೇಗೆ ರಕ್ಷಣೆ ಹೊಂದಿದರು ಎಂದು ನೋಡುವುದಾದರೆ ಅದೊಂದು ದಿನ ಜನವರಿ 6 ನೇ ತಾರೀಖು, 1850 ರಂದು  ಇಂಗ್ಲೆಂಡ್‌ನ ಕಾಲ್ಚೆಸ್ಟರ್ ನಗರದಲ್ಲಿ  ಬಹಳ ಚಳಿ ಇದ್ದ ಕಾರಣ ಯುವಕನಾದ ಸ್ಪರ್ಜನ್ ತಾವು ಯಾವಾಗಲು ಹೋಗುತ್ತಿದ್ದ ಸಭೆಗೆ ಹೋಗಲು ಆಗದೆ  ಸಮೀಪದಲ್ಲಿ ಇದ್ದ  ಮೆಥೋಡಿಸ್ಟ್ ಸಭೆಗೆ ಹೋದರು. ಆದರೆ ಅದೇ ಸಮಯದಲ್ಲಿ ಆ ಸಭೆಯ ಸೇವಕರ ಬದಲಾಗಿ ಬೇರೆ ಒಬ್ಬರು ಸಂದೇಶವನ್ನು ಅಷ್ಟೊಂದು ಪೂರ್ಣವಾಗಿ ಸಿದ್ಧತೆ ಮಾಡದೇ ಯೆಶಾಯ : 44:22-“Look unto me, and be ye saved, all the ends of the earth.” ,“ಎಲ್ಲಾ ದಿಗಂತಗಳವರೇ, ನನ್ನ ಕಡೆಗೆ ತಿರುಗಿಕೊಳ್ಳಿರಿ/ನೋಡಿರಿ, ರಕ್ಷಣೆಯನ್ನು ಹೊಂದಿಕೊಳ್ಳಿರಿ; ” ಎಂಬ  ವಚನದ ಮೇಲೆ ಪ್ರಸಂಗ ಮಾಡುತ್ತಿದ್ದರು. ಅಲ್ಲಿ ಇದ್ದ ಯುವಕ ಸ್ಪರ್ಜನ್ ಅನೇಕ ತಿಂಗಳುಗಳಿಂದ ಗೊಂದಲದಲ್ಲಿಯೂ ಮತ್ತು ಆಳವಾದ ಪಶ್ಚಾತ್ತಾಪದಲ್ಲಿಯೂ ಇದ್ದರೂ ಸಭೆಗೆ ಯಾವಾಗಲು ಬರುವವನಾಗಿದ್ದನು. (ಅವನ ತಂದೆ ಮತ್ತು ಅಜ್ಜ ಕೂಡ ಸೇವಕರಾಗಿದ್ದರು). ಹೀಗಿರುವಾಗ ಆ ಸಭೆಯಲ್ಲಿ ಸೇವಕರ ಬದಲಾಗಿ ಪ್ರಸಂಗ ಮಾಡುತ್ತಿದ್ದ ಸಭೆಯ ವ್ಯಕ್ತಿಗೆ ಬಹಳ ಮಾತನಾಡಲು ಆಗದೆ “ ಕರ್ತನ ಕಡೆಗೆ ನೋಡಿ, ಹೇಗೆ ನೋಡಬೇಕೆಂದು ಕಲಿಯಲು ಯಾರು ಶಾಲೆಗೆ ಹೋಗ ಬೇಕಾಗಿಲ್ಲ ಎಂದು ಕೂಗಿದನು. ಯಾರು ಬೇಕಾದರೂ ನೋಡಬಹುದು- ಮಗು ಕೂಡ ನೋಡುತ್ತೆ ಎಂದು ಹೇಳುತ್ತಾ ಸಭೆಯ ಕೊನೆಗೆ ಕುಳಿತಿದ್ದ ಸ್ಪರ್ಜನ್ನನ್ನು ನೋಡಿ “  ಯೌವನಸ್ಥನೇ, ನೀನು ಯಾವುದೊ ಗೊಂದಲದಲ್ಲಿದ್ದಿ, ಇಗೋ  ಯೌವನಸ್ಥನೇ ಯೇಸು ಕ್ರಿಸ್ತನನ್ನು ನೋಡು“ ಎಂದು ಹೇಳಿದನು. ಹಾಗೆಯೆ ನಂಬಿಕೆಯಿಂದ ನೋಡಿ ರಕ್ಷಣೆ ಹೊಂದಿದ ಯೌವನಸ್ಥನೇ ಒಬ್ಬ ಶ್ರೇಷ್ಠ ಪ್ರಸಂಗಿ ಚಾರ್ಲ್ಸ್ ಸ್ಪರ್ಜನ್ ಆದನು.
ಕ್ರಿಯಾಶೀಲ ಉಪದೇಶದ ಶೈಲಿ: ಸ್ಪರ್ಜನ್‌ನ ಉಪದೇಶದ ಶೈಲಿಯು ಅದರ ಉತ್ಸಾಹ, ವಾಕ್ಚಾತುರ್ಯ ಮತ್ತು ವೈವಿಧ್ಯಮಯ ಪ್ರೇಕ್ಷಕರೊಂದಿಗೆ ಸಂಪರ್ಕ ಸಾಧಿಸುವ ಸಾಮರ್ಥ್ಯದಿಂದ ನಿರೂಪಿಸಲ್ಪಟ್ಟಿದೆ. ಅವರು ಕಮಾಂಡಿಂಗ್ ಸ್ಟೇಜ್ ಉಪಸ್ಥಿತಿ, ತೊಡಗಿಸಿಕೊಳ್ಳುವ ಬುದ್ಧಿ ಮತ್ತು ಮಾನವ ಸ್ವಭಾವದ ಆಳವಾದ ತಿಳುವಳಿಕೆಯನ್ನು ಹೊಂದಿದ್ದರು. ಸ್ಪರ್ಜನ್‌ನ ಧರ್ಮೋಪದೇಶಗಳು ಎದ್ದುಕಾಣುವ ದೃಷ್ಟಾಂತಗಳು, ಹೊಡೆಯುವ ಉಪಾಖ್ಯಾನಗಳು ಮತ್ತು ಭಾಷಾ ಪಾಂಡಿತ್ಯದಿಂದ ಗುರುತಿಸಲ್ಪಟ್ಟವು, ಇದು ಸಂಕೀರ್ಣವಾದ ದೇವತಾಶಾಸ್ತ್ರದ ಪರಿಕಲ್ಪನೆಗಳನ್ನು ವಿದ್ವಾಂಸರು ಮತ್ತು ಸಾಮಾನ್ಯ ವ್ಯಕ್ತಿಗಳಿಗೆ ಪ್ರವೇಶಿಸುವಂತೆ ಮಾಡಿತು.
ನಗರದ  ಸಭಾ ಮಂದಿರ
1854 ರಲ್ಲಿ, 20 ನೇ ವಯಸ್ಸಿನಲ್ಲಿ, ಸ್ಪರ್ಜನ್ ಲಂಡನ್‌ನ ನ್ಯೂ ಪಾರ್ಕ್ ಸ್ಟ್ರೀಟ್ ಚಾಪೆಲ್‌ನ ಮುಖ್ಯ ಸೇವಕರಾದರು. ಅವರ ಪ್ರಸಂಗಗಳ ಅಗಾಧ ಪ್ರತಿಕ್ರಿಯೆಯಿಂದಾಗಿ, ಸಭೆಯು ವಿಶ್ವಾಸಿಗಳ ಅಪಾರ ಸಂಖ್ಯೆಯಿಂದ ಸಭೆಯ  ಆವರಣ ತುಂಬಿತು. 1861 ರಲ್ಲಿ, ನಗರದ  ಸಭಾ ಮಂದಿರ, 5,000 ಕ್ಕೂ ಹೆಚ್ಚು ಆಸನ ಸಾಮರ್ಥ್ಯದೊಂದಿಗೆ, ಹೆಚ್ಚುತ್ತಿರುವ ಆರಾಧಕರ ಸಂಖ್ಯೆಗೆ ಅವಕಾಶ ಕಲ್ಪಿಸಲು ನಿರ್ಮಿಸಲಾಯಿತು. ಇದೆ ಸಭೆಯು ಸ್ಪರ್ಜನ್ನ ಅವರ ಸೇವೆಯ ಮುಖ್ಯ ಕೇಂದ್ರಬಿಂದುವಾಯಿತು, ಅವರು ಪ್ರತಿ ಭಾನುವಾರದಂದು ಮಾಡುತ್ತಿದ್ದ ವಿಶೇಷ ಪ್ರಸಂಗಗಳು ಪ್ರಪಂಚದಾದ್ಯಂತದ ಇರುವ ಅನೇಕ ಜನರನ್ನು ಮತ್ತು ಪ್ರವಾಸಿಗರನ್ನು ಆಕರ್ಷಿಸಿತು.
ವ್ಯಾಪಕವಾದ ಸಾಹಿತ್ಯ ಕೃತಿಗಳು
ಅವರ ಉಪದೇಶದ ಸೇವೆಯ ಜೊತೆಗೆ, ಸ್ಪರ್ಜನ್ ಒಬ್ಬ ಮೇಧಾವಿ ಮತ್ತು ಸಮೃದ್ಧ ಬರಹಗಾರರಾಗಿದ್ದರು. ಅವರು ಹಲವಾರು ಪುಸ್ತಕಗಳು, ಕರಪತ್ರಗಳು ಮತ್ತು ಲೇಖನಗಳನ್ನು ಬರೆದಿದ್ದಾರೆ, ಇದು ಅವರ ಆಳವಾದ ಸತ್ಯವೇದ ಅಧ್ಯಯನದ ಒಳನೋಟಗಳು ಮತ್ತು ಸೇವೆಯ ಕುರಿತಾದ ಆಳವಾದ ಜ್ಞಾನವನ್ನು ತೋರಿಸುತ್ತದೆ. ಅವರ ಕೆಲವು ವಿಶೇಷ ಕೃತಿಗಳಲ್ಲಿ "ಬೆಳಿಗ್ಗೆ ಮತ್ತು ಸಂಜೆ”, " ಶ್ರೇಷ್ಠ ಭಕ್ತಿ “, "ನನ್ನ ವಿದ್ಯಾರ್ಥಿಗಳಿಗೆ ಉಪನ್ಯಾಸಗಳು", “ಮಹತ್ವಾಕಾಂಕ್ಷಿ ಬೋಧಕರಿಗೆ ಅಮೂಲ್ಯವಾದ ಸಂಪನ್ಮೂಲ” ಮತ್ತು "ದಾವೀದನ ಸಂಪತ್ತು " ಎಂಬ ಕೀರ್ತನೆಗಳ ಮೇಲೆ ಸಮಗ್ರ ವ್ಯಾಖ್ಯಾನವನ್ನು ಒಳಗೊಂಡಿದೆ. ಸ್ಪರ್ಜನ್ ಅವರ ಸಾಹಿತ್ಯಿಕ ಕೊಡುಗೆಗಳು ಈಗಲೂ ಕೂಡ ಓದುಗರಿಗೆ ಸ್ಫೂರ್ತಿ ಮತ್ತು ಸತ್ಯವೇದದ ಶಿಕ್ಷಣ ನೀಡುತ್ತಲೇ ಇವೆ.
ಲೋಕೋಪಕಾರ ಮತ್ತು ಸಾಮಾಜಿಕ ಪರಿಣಾಮ
ಸ್ಪರ್ಜನ್‌ ಅವರ ಸೇವೆಯು ಬೋಧನೆ ಮಾಡುವ ಪ್ರವಚನಪೀಠದ ಆಚೆಗೂ ವಿಸ್ತರಿಸಿತು. ಅವರು ನಾಶನ ಮಾರ್ಗದಲ್ಲಿರುವವರಿಗಾಗಿ ಹಾಗು ನಶಿಸಿ ಹೋಗುವ ಆತ್ಮಗಳಿಗಾಗಿ ಚಿಂತಿಸುವ ಹೃದಯವನ್ನು ಹೊಂದಿದ್ದರು. ಅದಕ್ಕಾಗಿ ಅವರು ಸೇವಕರಿಗಾಗಿ ಕಾಲೇಜನ್ನು ಸ್ಥಾಪಿಸಿದರು, ಇದು ಯುವಕರಿಗೆ ಕಾರ್ಟ್ನ ಸೇವೆಯ ತರಬೇತಿಯನ್ನು ನೀಡಿತು ಮತ್ತು ಸ್ಟಾಕ್‌ವೆಲ್ ಎಂಬ ಅನಾಥಾಶ್ರಮವನ್ನು ಸ್ಥಾಪಿಸಿತು, ಇದು ಅಗತ್ಯವಿರುವ ಅಸಂಖ್ಯಾತ ಮಕ್ಕಳಿಗೆ ವಸತಿ ಮತ್ತು ಶಿಕ್ಷಣವನ್ನು ನೀಡಿತು. ಮಿಷನ್ ವರ್ಕ್, ಸುವಾರ್ತಾ ಕೂಟಗಳು ಮತ್ತು ತುರ್ತು  ಸಮಯದಲ್ಲಿ ಪರಿಹಾರ ಪ್ರಯತ್ನಗಳು ಸೇರಿದಂತೆ ಹಲವಾರು ಸುವಾರ್ತಾ ಅಭಿವೃದ್ಧಿಯ  ಪ್ರಯತ್ನಗಳನ್ನು ಸ್ಪರ್ಜನ್ ಬೆಂಬಲಿಸಿದರು.
ವಿವಾದಗಳು ಮತ್ತು ಸವಾಲುಗಳು
ಅವರ ಸೇವೆಯದುದ್ದಕ್ಕೂ, ಸ್ಪರ್ಜನ್ ವಿವಿಧ ವಿವಾದಗಳು ಮತ್ತು ಸವಾಲುಗಳನ್ನು ಎದುರಿಸಿದರು.
ಸಿ.ಎಚ್. ಸ್ಪರ್ಜನ್‌ನ ಬೋಧನೆಗಳ ಪ್ರಭಾವವು ತಲೆಮಾರುಗಳನ್ನು ಮೀರಿದೆ. ಆತ್ಮಿಕವಾಗಿ ಅಭಿವೃದ್ಧಿ ಹೊಂದಲು ಬಯಸುವವರು ಅವರ ಸಂದೇಶಗಳನ್ನು ನಿರಂತರವಾಗಿ ಓದಲು, ಅಧ್ಯಯನ ಮಾಡಲು ಮತ್ತು ಅವುಗಳನ್ನು ಪಾಲಿಸಲು ಮುಂದುವರಿಸಿದರು. ಅವರ ಬರಹಗಳು ವಿಶ್ವಾದ್ಯಂತ ಬೋಧಕರಿಗೆ, ದೈವಶಾಸ್ತ್ರಜ್ಞರಿಗೆ ಮತ್ತು ವಿಶ್ವಾಸಿಗಳಿಗೆ  ಮಾರ್ಗದರ್ಶನ ನೀಡಿವೆ. ಸ್ಪರ್ಜನ್‌ನ ಸಂದೇಶಗಳು ಕ್ರಿಸ್ತನ ಕೇಂದ್ರೀಯತೆ, ಸುವಾರ್ತೆಯ ಶಕ್ತಿ ಮತ್ತು ವೈಯಕ್ತಿಕ ನಂಬಿಕೆಯ ಅಗತ್ಯತೆಯ ಕುರಿತಾಗಿದ್ದು ಇವು ಬೇರೆ ಬೇರೆ ಸಭೆಗಳನ್ನು ಮತ್ತು ಸಂಸ್ಕೃತಿಯ ಜನರನ್ನು ಕೂಡ ಸೆಳೆಯಿತು.
ಚಾರ್ಲ್ಸ್ ಸ್ಪರ್ಜನ್ ಅವರ ಶ್ರೇಷ್ಠ ನುಡಿಗಳು
1. ನೀವು ಎಷ್ಟು ಕರ್ತನಲ್ಲಿ ಹೆಚ್ಚಾಗಿ ಅನ್ಯೋನ್ಯತೆಯುಳ್ಳವರಾಗಿ ಇದ್ದು ಆತನನ್ನು ಆರಾಧಿಸುತ್ತಿರೋ ಆಗ "ನಿಮ್ಮ ಚಿಕ್ಕ  ನಂಬಿಕೆ ನಿಮ್ಮ ಆತ್ಮವನ್ನು ಸ್ವರ್ಗಕ್ಕೆ ಕರೆದೊಯ್ಯುತ್ತದೆ, ಆದರೆ ದೊಡ್ಡ ನಂಬಿಕೆ ನಿಮ್ಮ ಆತ್ಮದಲ್ಲಿ ಸ್ವರ್ಗದ ಅನುಭವವನ್ನೇ  ತುಂಬುತ್ತದೆ, ಆಗ ನಿಮ್ಮ ಹೃದಯವೇ ಭೂಮಿಯ ಮೇಲೆ ಸ್ವರ್ಗವನ್ನು ತೋರ್ಪಡಿಸುತ್ತದೆ.
2. “ಪ್ರಾರ್ಥನೆ ಎಂಬುದು ಬದಲಾದ ಹೃದಯದ ಮೇಲಿರುವ ಪರಿಶುದ್ಧಾತ್ಮನ ಹಸ್ತಾಕ್ಷರವಾಗಿದೆ “